Dream City Development компанияси Tashkent City ҳудудида жойлашган Boulevard турар-жой мажмуасининг афзал жиҳатлари мисолида замонавий қулай турар-жой мажмуаси қандай бўлиши кераклиги ҳақида сўзлаб беради.\nBoulevard турар-жой мажмуаси Ўзбекистондаги йирик қурилиш лойиҳаси – Tashkent City халқаро ишбилармонлик маркази қад ростлаётган ҳудудда жойлашган. Бу шаҳар масканининг бутунлай янги кўриниши бўлиб, Тошкент шаҳрининг қоқ марказида тез суръатларда ривожланаётган ва дунё стандартлари даражасидаги мустақил мегаполисдир.\nҚўриқланадиган ҳудуд, ер ости автотураргоҳи, баланд шифтлар ва хоналарни эркин режалаш замонавий қулай яшаш маконининг муҳим хислатлари ҳисобланади. Dream City Development компанияси пойтахтнинг қоқ марказида барпо этилаётган ажойиб лойиҳанинг афзалликларини тақдим этди.\nҚулайликнинг олий даражаси\nБаланд шифтлар – бу мутлақо кенг маконнинг ўзгача ҳисси. Хоналар янада ёруғ ва баҳаво. Boulevard турар-жой мажмуаси хонадонларида 3-қаватдан то 5-қаватгача шифт ва пол оралиғи 3,40 метр масофани ташкил этади, 6-қаватдаги хонадонларда шифтлар баландлиги – 3,70 метрни, 7-қаватда эса энг баланд шифтлар – 4,40 метр баландликни ташкил этади. Шу билан бирга, ҳар бир хонадон камида битта балконларга эга. Boulevard уйларининг ташқи фасади меъморий ансамблининг бадиий элементларидан яратилган декорацияларда гипс ва инновацион толали фибробетондан фойдаланган ҳолда табиий травертинли тошлардан қилинган.\nЎз идеал маконингизни режалаштиринг\nBoulevard турар-жой мажмуасининг уйлари эркин режалаш асосида амалга оширилади, бу эса хоналарни ўз хоҳишингизга кўра тартиблашингиз мумкин: ошхонани меҳмонхона билан бирлаштирасизми, гардероб учун алоҳида хона ажратасизми, ётоқхонангиз катталиги қанчалик бўлади ва ювиниш хонаси қаердан жой олади ва ҳоказо. Агарда сизга танланган хонадон торлик қилса, уни ўша қаватда жойлашган қўшни хонадон билан бирлаштиришингиз мумкин.\nКеча-ю кундуз хавфсиз\nЗамонавий шаҳар масканида қулайликнинг тенги йўқ шароити бу сизнинг хавфсизлигингиздир. Boulevard'даги турар-жойларнинг ҳудуди гўё автоном Европа квартали сифатида лойиҳалаштирилган бўлиб, ҳудуд фақатгина мажмуа аҳолиси ва уларнинг меҳмонлари учун мўлжалланган. Турар-жой мажмуаси ҳудудига кириш қисмида эса қўриқлаш пункти фаолият юритади. Йўлакларнинг барча кириш эшиклари мунтазам назорат қилиш видеокамералари остида бўлади, уларнинг тасвирлари хавфсизлик хизмати мониторларига узатилади. Рухсат этиш ва меҳмонларни қайд этиш хизмати ташриф буюрувчиларни назорат қилади. Ер ости автотураргоҳига кириш автомобиль рақамлари белгиларини таниш тизими орқали бошқарилади ва бу бошқа бирор киши сизнинг жойингизни эгаллашини олдини олади.\nБарча учун пухта ўйланган автотураргоҳ\nBoulevard турар-жой мажмуаси резудентлари учун 1600 дан зиёд жойларга эга бўлган қўриқланадиган ер ости автотураргоҳи барпо этилиши кўзда тутилган. Автотураргоҳга Швейцариянинг Schindler лифтларида ҳар қандай қаватдан ва ҳаттоки юк билан тушиш имкони мавжуд. Шунингдек, машиналар учун оилавий жойлар, яъни бир оиланинг иккита машинаси кетма-кет жойлашиши учун жойлар ҳам кўзда тутилган. Мажмуа меҳмонлари учун алоҳида ер усти автотураргоҳлари бунёд этилиши режалаштирилган. Шу тариқа ҳовли машиналардан мутлақо холи бўлади.\nБарча керакли нарсалар ёнгинангизда\nТурар-жой мажмуаси яқинида 4 та метро бекатлари – «Халқлар Дўстлиги», «Алишер Навоий», «Пахтакор» ва «Ўзбекистон» бекатлари жойлашган. Халқаро аэропортга автомобилда 10 дақиқада етиб олиш мумкин, мажмуага яқин болалар боғчаси, мактаб, ўқув ва тиббиёт муассасаларига яёв юриб борса ҳам бўлади. Шу билан бирга, турар-жой мажмуасидан узоқда бўлмаган масофада пойтахтнинг диққатга сазовор масканлари – Мустақиллик майдони, Цирк, Пахтакор стадиони, Халқлар Дўстлиги саройи, Ҳумо Арена спорт мажмуаси, шунингдек йирик бозор ва мадрасалар жойлашган.\nУйлардан икки қадам нарида эса майдони 18 гектардан зиёд бўлган Tashkent City'нинг улкан парки жойлашган бўлиб, пойтахт марказида кенг доирадаги жамоат масканига айланади. Парк ҳудудида улкан ям-яшил майдон, шунингдек, Ўзбекистонда биринчи марта тақдим этиладиган турли хил дам олиш ва кўнгилочар имкониятлар яратилиши кўзда тутилган.\nТурар-жой мажмуасининг биринчи қаватларида пойтахтнинг йирик ва мамлакатда ўхшаши бўлмаган улкан савдо маскани – Boulevard шоппинг-авеню қад ростлайди. Бу ерда бутиклар, супермаркетлар, қаҳвахоналар, гўзаллик салонлари, дўконлар, кафе ва ресторанлар ўрин олади. Ҳар бир яшаш уйларининг ҳовлиларида замонавий болалар майдончалари, сайр қилиш учун эса мажмуа бўйлаб кўплаб сайилгоҳлар барпо этилиши кўзда тутилган.\nDream City Development компанияси юқори тоифадаги сифатли ва қулай кўчмас мулк талабларига жавоб берадиган замонавий ва функционал маконни яратиш ва жорий этишга ихтисослашган. Компаниянинг икки асосий лойиҳаси – Gardens Residence ва Boulevard иккита шинам турар-жой мажмуалари пойтахтнинг энг нуфузли маскани – Tashkent City ҳудудида бунёд этилмоқда.\nTashkent City'нинг Boulevard ТЖМда хонадонларга эга бўлиш имкониятини қўлдан бой берманг! Батафсил маълумотларга савдо офисларимизда эга бўлишингиз мумкин.\nМўлжал: Халқлар Дўстлиги майдонидан Алишер Навоий кўчаси томонга юрилади.\nСавдо офисининг иш тартиби: дам олиш кунларисиз, соат 9:00 дан 19:00 гача.\nЯгона ахборот маркази: (+998) 71 202-22-22\nDream City: Boulevard мажмуасининг тижорат кўчмас мулк сотуви бошланди!\n09:53 / 24.01.2019\nDream City: Tashkent City ҳудудидаги Boulevard мажмуасида хонадонлар сотуви бошланди


12:09 / 01.11.2018 3162 pdf Ўқиш режими + -\nМакканинг кўзга кўринган кишиларидан бири бўлмиш Абу Бакр розияллоҳу анҳунинг Умму Рувмон бинти Омир Канония исмли хотинлари бор эди. Бу аёл жоҳилият пайтида Абдуллоҳ ибн Ҳорисга турмушга чиқиб, ундан Туфайл исмли ўғил кўрган эди. Умму Рувмоннинг эри вафот этганидан сўнг Абу Бакр розияллоҳу анҳу унга уйланган эдилар.\nУмму Рувмон ҳам Исломга аввалгилардан бўлиб кирган эди. Ана ўша Ислом фидокорлари бўлган эр-хотиннинг оиласи ўша пайтдаги энг муваффақиятли исломий оилалардан ҳисобланар эди.\nУмму Рувмон қиз кўрди. Ўшанда Расулуллоҳ соллаллоҳу алайҳи васалламга пайғамбарлик келганига тўрт-беш йил бўлиб қолган эди. Янги меҳмонга Оиша деб исм қўйишди.\nЎша пайтда мусулмон ота ва муслима онадан туғилган фарзанд нодир эди. Оиша ана шундай нодир фарзандлардан бўлиб, исломий оилада ўса бошлади.\nИслом фидокорларидан бўлмиш ота-онанинг тарбиясида қизча мурғаклигидан иймонли, тақволи, ихлосли бўлиб ўсди.\nУнинг отаси Расулуллоҳ соллаллоҳу алайҳи васаллам саҳобаларининг оқсоқоли, у зотнинг энг яқин сирдошлари, у зот билан ёшлигидан бирга ўсган, у зотга биринчилардан бўлиб иймон келтирган, мусулмонлар оз сонли бўлган бир чоғда у зотнинг жонларига оро кирган бир одам эди.\nОнаси эса ўша пайт муслималарига ўрнак бўладиган, Ислом учун фидокор аёл эди. У билиб туриб, турли хавф-хатарларни ўз бўйнига олиб, эри кирган динга кирган вафодор хотин эди. У ўзининг поклиги ва ихлоси билан бошқалардан ажралиб турарди.\n3074. Оиша розияллоҳу анҳодан ривоят қилинади:\nҚолаверса, бу тўла маънодаги оила қуриш эмас, балки унаштириб қўйишдек бир гап эди. Никоҳдан сўнг Расулуллоҳ соллаллоҳу алайҳи васаллам Оиша онамизни уйларига олиб кетмаганлар, аксинча, Оиша онамиз маълум муддатгача ота-онаси билан қолиб, аввалгидек яшайверганлар.\nҲадис ва Ҳаёт” 25-жуз\n10:29 / 01.11.2018 2594\n12:30 / 01.11.2018 2312\n1170 13:30 / 16.03.2019\n871 11:00 / 23.12.2020\n1686 19:03 / 12.10.2018\n2208 17:03 / 05.11.2018


Гиннес китобига кирган туйлар - Туй, Никох туйи, Свадьбы Узбекистан, Ташкент\n������: Гиннес китобига кирган туйлар\nГиннес китобига кирган туйлар\nДунёдаги энг киммат туй торти\nНархи 20 миллион доллар булган бу торт Beverly Hillsнинг кандолатчилик цехларидан бирида тайёрланган. Ха-ха, адашмадингиз, айнан 20 миллион доллар. Чунки бу торт сон-саноксиз бриллиантлар билан безатилган эди.\nЭнг катта туй торти\nДунёдаги энг катта торт Нидерлан-диянинг Оммеп шахрида тайёрланган. Бумуъжизанингбаландлиги 18 мет- ру 5 см булган. Бу торт олдинги <>дан 5 метрга баландрок булган. Ушбу туй дурдонасини тайёрлаш учун 75 киши тер туккан. Уни тайёрлашга/туёна эса бир неча ой сарфланган. Бунга шубх,а килмасангиз хам булади. Чунки унинг орирлиги 5 тоннадан ошган.\nЭнг узун келинлик фатаси\nАвстралиялиик Эва Хофбауэр турмушга чиккач, Гиннесс рекордлар китобига киритилди. Чунки келинчак фатасининг узунлиги 2 812 метрга тенг булиб, унинг огирлиги 130 килограммдир. Корнойбург шахри буйлаб сайрга чиккан Эванинг фатасини 800 та мактаб укувчиси кутариб юришган.\nЭнг узун туй кортежи.\nОдатда, келинни олиб келишга киев навкалари билан 10 – 15 та машинада келади. Лекин севгилиси учун 102 та автомобилни йигиб келган куев бола хакида хеч ешитганмисиз. Москвалик бир куевтура худи шундай туй билан ташриф буюриб, булажак рафикаси ва куда томонни лол колдирган. Безатилган туй машиналарининг кетма – ккетлиги 2 километрга чузилди.\nДунёдаги энг катта туй гулдастаси\nБу гулдаста Катар валиахд шахзодасининг никох, туйи муносабати билан ясалган эди. Гулдаста шунчаликулкан эдики, бутун сохил буйини безатиб турган. Унинг огирлиги 42 тоннага тенг эди. Ушбу гул монументининг хажми 800 кв. метрга тенг булиб, 7 кун давомида тайёрланган. Бу гулдасда учун Таиланд ва Эквадордан ноеб атиргул нави келтирилган.\nЭнг куп бриллиант тошли никох узуги\n«Фаришта ракси» деб номланган бу узук Киев заргарлари томонидан тайёрланиб, 837 та бриллиант билан безатилган. «Фаришта ракси» узуги эгаси номи сир тутилади. Бизга маълум булишича, бу машхур аел емиш.\nДунёдаги энг митти никох узуги.\nБу узук икки ёшли булажак киролича Мария Стюарт учун 1544 йилда тайёрланган.\nЭнг узок давом этган никох\nЖаноб Темулжи Бхикан ва Нариман хоним 86 йил бирга хаёт кечиришган (1853 йилдан 1940 йилгача). Улар амакиваччалар булиб, 5 ёшда никохдан утишган. Жаноб Темулжи 91 ёшда хаётдан куз юмган.\nЭнг узок вакт унаштирилганлар\nОлтавио Гульен х,амда Адриана Мартинеснинг унаштируви 67 йил давом этган. Улар 25 ёшда унаштири-либ, 82 ё шдагина турмуш куришган.\nЭнг куп дугонали келин\nОпубликовано: 20-02-2010 | Просмотров: 36731 | Рейтинг: (563 голосов)\nУзбек тилида / Бошка темада


22 сентябр 2020, Тошкент вақти: 00:06\nТошкентдаги 140 дан зиёд тўйхоналардан бири\nТўй базмларини ўтказадиган Тошкентдаги ширкатнинг ўзини Низомиддин деб таништирган вакилининг айтишича¸ республика маънавият ва маърифат марказидан қўнғироқ қилиб, вальс ва суратлар намойишини тўхтатиш тавсия қилинган:\n- Олдин телефон қилишди¸ кейин мажлисга чақириб тушунтиришди. “Lоve story” (Слайд-шоу) ва келин –куëвларнинг вальс тушиши менталитетимизга тўғри келмаслигини тушунтиришди. Бизни ширкатда келин-куëвларга вальс ўргатадиган курслар бор. Очиқ тақиқ бўлмади¸ тавсия қилишди¸ дейди тўй базми ўтказадиган ширкат эгаси.\nСуҳбатдошга кўра¸ ҳар эҳтимолга қарши тўй сценарийлари тузилаëтганда вальс ва суратлар намойишини дастурга киритилмаяпти.\nВальс ëмонлиги тушунтирилди\nРеспублика маънавият ва маърифат марказидаги Озодлик манбасига кўра¸ Тошкент шаҳридаги 470 дан ортиқ маҳаллалардаги 140 дан зиёд тўйхона вакиллари билан “тўйларни ғарб оммавий маданияти”дан холи қилиш борасида суҳбатлар ўтказилган.\nБундан олдин “Оила даврасида” газетасида вальс ва слайд-шоу намойиши қораланган мақола чоп қилинган эди.\nМақола муаллифи Дилфуза Тиллаеванинг ëзишича¸ тўйларда вальс тушиш ва бир-бирини қучоқлаган келин-куëв суратларининг катта экранда намойиш қилиниши ўзбек зеҳниятига зиддир.\nОзодликнинг Тошкент вилоят хотин-қизлар қўмитасидаги манбасига кўра¸ ўтган ҳафтада вилоят хотин-қизлар қўмитаси “Маҳалла” хайрия жамғармаси вилоят бўлими, “Камолот” ЁИҲ ва соғлиқни сақлаш бошқармаси билан ҳамкорликда тўй-маъракаларни тартибли ўтказиш ва тўйларда ғарб оммавий маданияти асоратларининг олдини олиш мақсадида чора-тадбирлар режаси ишлаб чиққан:\n- Бугунги тўйларда маросим айни авжига чиққанида, келин-куёв ҳамманинг кўз ўнгида вальс тушиши одатга айланди. Бу биринчидан маданиятимизга ëт¸ иккинчидан ортиқча ҳаражат. Бўлажак келин-куёв камида бир ҳафта вальс курсларига қатнаши керак. Курсларга эса куёв пул тўлайди. Шу боис биз тўйхона эгалари ва тўй қилиш режасида бўлганлар билан суҳбат ўтказиб турибмиз, дейди Озодлик манбаси.\nИмом-ҳатиблар вальсга қарши\nТўйларда вальсга тушишни масжид имомлари ҳам қораламоқда. Тошкент шаҳридаги “Мирзо Юсуф” жомеъ масжиди имом хатиби Раҳимберди Раҳмонов маҳаллий матбуотда мақола билан чиқиб тўйлардаги вальс рақсларини қоралади.\n“Айрим келин-куёвлар юзлаб одамлар қаршисида "бўса" олишдан тап тортишмайди. Катталар эса, ҳозир бу "мода" дея баҳолашади. "Вальс"сиз ўтмаган тўйлар ҳам қолмади ҳисоб. Яқинда тўй ҳақида фикрларини билдирган танишимнинг гапи ҳаммасидан ошиб тушди. Тўйхонага келинни ҳар томондан ўраб олган йигитлар, куёвни эса қизлар олиб киришди, дейди у. Бошқа бир тўйда ясанган келинни каттакон "коробка"да кўтариб келганларидан хуноби ошганини яширмади. Ачинарлиси, қайсидир тўйда бошланган бундай "урф"лар ҳам оммалашиб кетмаслигига кафолат йўқ.\nАслида, бу каби муаммоларнинг кўпайиши сабабини ўзлигимиз ва миллий урф-одатларимиздан узоқлашаётганимиз, дабдабабозлик ортидан қувиб бораётанимиз билан изоҳлаш мумкин. Наҳотки, масалага қалб кўзини очиб қараш ва қадриятларимизга хос ёндашиш ўз қўлимиздан келмаса” деб таъкидланади имом хатиб мақоласида.\nТошкент ва республиканинг бошқа шаҳарларидаги жума ҳутбаларида “келин-куёвнинг вальс тушиши миллий тўйларимизга ярашяптими” деган мавзуда панд насиҳатлар қилинаëтгани кузатилмоқда.\nТўйни тартибга солиш учун самарасиз уринишлар\nТошкент ҳокимининг 2012 йил “Тошкент шаҳридаги тўйхона, ресторан ва кафеларда тўй-ҳашам, оилавий тантана, маърака ва маросимларни ўтказиш қоидаларини тасдиқлаш тўғрисида”ги 732-сонли қарори ҳам қоғозда қолаëтгани айтилади.


Шинжон-Уйғур автоном ҳудуди аҳолисига рўмол ўраш ва соқол ўстириш тақиқланди\n17:04 / 30.03.2017\nХитойнинг Шинжон-Уйғур автоном доираси ҳукумати 2017 йилнинг 1 апрелидан бошлаб жамоат жойларида ҳаддан зиёд соқол ўстириб юриш ва юзни ёпиб турувчи мусулмон аёллар рўмолларини ўрашни тақиқлайди. Reuters агентлигининг хабар беришича, депутатлар экстремизм билан курашиш мақсадида ушбу қонунни қабул қилишган.\nФармонга кўра, давлат хизматчилари ва хусусий компаниялар ходимлари соқол ўстирувчи ва рўмол ўровчи танишларини улардан воз кечишга "кўндиришлари" керак.\nШунингдек "телевизор кўриш, радио ва бошқа давлат ахборот хизматларини эшитиш ҳамда ОАВни кузатишдан воз кечиш" ҳам қонун билан тақиқланади. Бундан ташқари, аҳолига мусулмон урф-одатларга кўра никоҳ маросимларини ўтказиш ва "инсонларнинг ижтимоий ҳаётига аралашиш учун ислом оламидаги муқаддас авлиёларнинг номини қўллаш"га нисбатан тақиқлов жорий қилинди.\nНашрда таъкидланишича, Шинжон-Уйғур автоном туманида асосан ислом динига эътиқод қилувчи туркийзабон аҳоли истиқомат қилади. Сўнгги вақтларда аҳолининг ташқи кўринишида мусулмонларга хос бўлган жиҳатлар (рўмол ўраш, соқол ўстириш) яққол кўзга ташалана бошлаган. Маҳаллий ҳукумат автоном ҳудуд аҳолиси шу йўл билан Пекин сиёсатига қўшилмаслигини ифодаламоқда, деб ҳисоблайди.


Қирғизистон Ўзбекистондан газ омборини тортиб олмоқчи\nҚирғизистон сиёсатчилари даъво қилаётган газ омбори Ўзбекистон пулига қурилган ва ушлатилади.\nҚирғизистон Ўзбекистондан газ омбори ва нефт конларини қайтариб олмоқчи. Қирғизистон парламенти ўзининг ўтган ҳафта сўнгги иш кунидаги мажлисида “Боткен вилояти ҳудудида жойлашган ва “Ўзбекнефтегаз” Миллий холдинг ширкати томонидан эксплуатация қилинаётган Шимолий Сўх ерости газ омбори ҳамда Шимолий Сўх ва Чўнғара-Ғалча газ-нефть конларини Қирғизистон юрисдикциясига қайтариш тўғрисида“ги қарор лойиҳасини қабул қилди. Баъзи депутатлар тилга олинган объектлардан ўтган 20 йил ичида фойдалангани учун Ўзбекистондан 5 миллион доллар талаб қилиш таклифини ўртага ташлади. Хўш, Бишкекнинг талабларида қанчалик жон бор?\nЎрганаётганимиз масала юзасидан таклифни мамлакат парламенти муҳокамасига “Қирғизгаз” ширкати раҳбарияти киритган эди.\nШиркат матбуот котиби Жайнагул Максимова саволимизга жавобан бошлиғи -“Қирғизгаз” раҳбари хизмат сафарида эканлиги ва бу масала сиёсий масала бўлгани учун бошлиғидан бесўроқ бирон нарса деёлмаслигини билдириш билан чекланди.\n“Ўзбекнефтегаз” Миллий холдинг ширкатининг ўзини таништирмаган ходими ҳам “Бу сиёсий масала бўлса керак, шунинг учун жавоб бера олмасак керак”, дейиш билан гапни қисқа қилди.\nГаз омбори ва нефть конлари масаласи кейинги йилларда Қирғизистонда тез-тез кўтарилиб келаётган эди. Ўтган ҳафтада бу масала биринчи марта парламент даражасига чиқди.\nАпрель ойида эса, “Толерантлик” жамғармаси Боткен вилоят бўлими вакили Гулнара Темирбаеванинг айтишича, “чегараолди ҳудудларидаги газ омборларидан Ўзбекистон фойдаланаётганидан маҳаллий қирғиз қишлоқлари аҳолиси норозилик чиқишлари қилган эди”.\nДемак, оддий боткенликлар ҳам, “Қирғизгаз” ширкати ҳам, Қирғизистон парламенти ҳам газ омбори Қирғизистоннинг мулки, деган фикрда якдил.\nМосквадаги “ПолитКонтакт” сиёсий технологиялар марказининг Қирғизистондаги ваколатхонаси раҳбари Олег Сернецкийнинг фикрича, қирғизистонликларнинг даъволарида жон бор.\nСернецкий 2009 йилнинг ноябрида 24 kgга берган интервьюсида “1992 йили, МДҲ тузилаётган пайтда газ объектлари қайси республика ҳудудида бўлса, ўша республика мулки” бўлажаги тўғрисида келишиб олинганини айтган эди.\nЛекин, Россиянинг “Независимая газета”си ўзининг бугунги -16 май кунги сонида Қирғизистон талаб қилаётган газ омбори “икки давлат ўртасидаги делимитацияси якунланмаган чегараолди ҳудудида жойлашгани” тўғрисида ёзди.\nЭслатиб ўтамиз, “Толерантлик” жамғармаси Боткен вилоят бўлими вакили Гулнара Темирбаева ҳам боягина маҳаллий қирғиз қишлоқлари аҳолиси “чегараолди ҳудудларидаги газ омборларидан Ўзбекистон фойдаланаётганидан норозилик чиқишлари қилгани” тўғрисида гапирган эди.\nФарғоналик кузатувчи Абдусалом Эргашев Нефть ва газ қазиб олиш технологияси бўйича мутахассис ҳамдир.\nҚирғизистонликларнинг газ омборига даъвоси юзасидан фикр билдирар экан, жаноб Эргашев бундай деди.\n- Қирғизистон ҳукуматининг, парламент аъзоларининг ëки бошқа бир сиëсатчиларнинг Сўх газ омбори тўғрисидаги иддаолари ҳаммаси бекорчи гаплар. Чунки у Ўзбекистоннинг республика бюджети ҳисобига қурилган, дейди Абдусалом Эргашев.\nУнинг айтишича, Боткен вилояти ҳудудида бир пайтлар газ ва нефть олинган ва заҳираси битган конлар бор. Газ ва нефть қазиб олингач, ер остида қолган бўшлиқларга Ўзбекистон ўз ҳудудида қургани компрессорларидан ўз газини ҳайдайди. Ёзда ҳайдаладиган газни қишда қайта сўрувчи жўмраклар ҳам Ўзбекистоннинг ўз ҳудудида.\n- Одатда қазиб олинган газ ва нефт ўрнига қайси мамлакатда бўлса, сув ëки бошқа бир нарса ҳайдалади. Агар ўша бўшлиқ тўлдирилмайдиган бўлса, Навоийнинг Газлисида бўлган зилзиласи агар ëдингизда бўлса, жуда катта талофатларга олиб келган, шунақа бўлади. Газни кавлаб олиб унинг ўрнига бошқа бор модда билан, бошқа бир жисм билан тўлдирилмаганлиги учун шундай жуда катта катастрофа юзага келган. Аввало газ омбори Қирғизистон ҳудудида бўладиган бўлса, аввало улар Ўзбекистонга раҳмат айтишлари керак хавфсизлигини таъминлаб турганлиги учун ҳам, дейди нефть ва газ қазиб олиш технологияси бўйича мутахассис фарғоналик Абдусалом Эргашев.\nЖаноб Эргашевдан эшитганимизга ўхшаш гапни исмини айтмаслигимиз ва овозини эшиттирмаслигимиз шарти билан гапирган қирғизистонлик бир мутахассисдан ҳам эшитдик.\nУнинг айтишича, газ омбори сифатида ишлатилаётган ер ости бўшлиқларининг чегараларини ҳеч ким билмайди – Ўзбекистондан ҳайдаладиган газ Қирғизистондан Тожикистон ҳудудига ҳам ўтиб кетиши мумкин.\nШунинг учун, дейди қирғизистонлик мутахассис, Бишкек Тошкентдан газ омборини талашса ҳам бўлади, талашмаса ҳам. Чунки, Тошкент Бишкекнинг талабига жавобан талашилаётган газ омборига газ ҳайдашни тўхтатиб қўйса, масала ўз-ўзидан ҳал бўлади – газсиз омбор кимга керак?\n“Боз устига Ўзбекистон Шимолий Сўх омборидан воз кечворишига асос бўла оладиган ишларни ҳам кейинги йилларда амалга ошираяпти. Водийга бир-икки йил олдин катта газ қувури тортилди. Хабарларга қараганда, шу кунда янги қувурлар тортиш устида иш кетмоқда”, деди мутахассис.\nҚирғизистонлик мутахассиснинг газ омбори тўғрисидаги гапи бу мамлакат вице-бош вазири Шамил Атахановнинг парламент аъзоларидан фарқли ўлароқ, омбор масаласида оғир-босиқроқ баёнот қилгани сабабини тушунишга ёрдам беради.\nУнинг фикрича, гап Сўхдаги газ омборини Ўзбекистондан тортиб олиш тўғрисида эмас, балки ундан биргаликда фойдаланиш ва шу мақсадда Ўзбекистон-Қирғизистон қўшма корхонаси қуриш ҳақида бўлиши лозим.\nҲа, айтганча, қирғизистонликлар Боткендаги нефть конларини ҳам қайтариб олмоқчи эди.\nҚирғизистонлик мутахассиснинг айтишича, “Ўзбекистон ишлатаётган Боткендаги нефть конлари”, деб оғиз тўлдириб айтишга арзимайди. Ўша конларни, биринчидан, Ўзбекистон ёпиб кетгани тўғрисида 3-4 йил олдин хабарлар пайдо бўлган эди, иккинчидан, ёпилмаган бўлса ҳам, у конлардан кунига “3-4 кружка” нефть олишаётгандир”.


Моуриньо янги йилда олинадиган тўрт футболчи номини ошкор қилди\n23 декабрь, 2016, 09:15\n"Манчестер Юнайтед" раҳбарияти 2017 йили жамоага олиб келинадиган тўрт футболчи номини эълон қилди.\nҚишки трансферлар вақтида Жозе Моуриньо қўл остидаги ҳимоячилар қаторига "Бенфика"нинг швециялик ҳимоячиси Виктор Линделеф келиб қўшилади. Бу футболчи "Манчестер Юнайтед"га 38 миллион фунтга тушади.\nЖозе Моуриньонинг ёзги трансфер вақтидаги асосий мўлжали "Атлетико" ҳужумчиси Антуан Гризманн бўлиб қолмоқда. Франция терма жамоаси ҳужумчисининг трансфер нархи 84 миллион фунтни ташкил қилади. Бироқ, бу сумма Моуриньони чўчитаётгани йўқ. Португалиялик мутахассис Антуан Гризманни Уэйн Рунининг ўрнида ўйнатмоқчи.\nБундан ташқари, манчестерликлар ёзда "Бенфика"нинг яна бир ҳимоячиси - 23 ёшли Нелсон Семеду ва "Монако"да ажойиб ўйин кўрсатаётган 22 ёшли ярим ҳимоячи Тьемуэ Бакайокога харидор бўлади. Ҳар икки футболчининг умумий трансфер нархи 60 миллион фунтни ташкил қилмоқда.


Кутубхона абгорлиги кимни ташвишлантиради? » Islohot.uz\nKo'rildi: 242 marta20 фев 18:46Ijtimoiy soha\nКутубхона абгорлиги кимни ташвишлантиради?\nТалабалик пайтимизда Самарқанд вилояти ахборот-кутубхона марказида ўтириб, соатлаб мутолаа қилардик. Хоналар совуқ, қоронғи бўлишига қарамай, китобга бўлган меҳр, ўқишга интилиш, изланиш китобхонларни шу ерга чорларди. Афсуски, орадан шунча муддат ўтса-да, зиё масканининг ўша пайтдаги ҳолати ҳанузгача ўзгармаган. Ўша-ўша совуқ, дим, қоронғи хоналар, эскирган биною ранги ўчган деворлар...\nМаълумотларга кўра, мазкур кутубхонада ҳозирда 631 минг нусхадаги адабиётлар, газета ва журналлар сақланади. 30 минг нусхадаги адабиётларнинг электрон базаси яратилган бўлиб, қолган китобларни ҳам босқичма-босқич электронлаштириш режалаштирилган. 2018 йилда кутубхонага 3 минг нафар китобхон аъзо бўлган бўлса, жорий йилнинг шу давригача 200 нафардан зиёд киши рўйхатдан ўтди. Зиё масканидан доимий фойдаланувчилар сони эса 34 минг кишини ташкил этади.\nМутахассисларимиз томонидан қатор инновацион лойиҳалар, жумладан, рус ва ўзбек тилларидаги мультимедиа маҳсулотлари, «Амир Темур», «Мирзо Улуғбек», «Алишер Навоий», «Шарқнинг буюк мутафаккирлари», «Виртуал Самарқанд», «Самарқанд ёдгорликлари» дастурлари яратилди, — дейди кутубхона раҳбари Шафоат Аҳмедова. — «Мобил кутубхона», «Ҳозир ва шу ерда ўқинг!», «Bibliobus» лойиҳалари ишлаб чиқилди. Улардан кўзланган мақсад — китобхонларни мутолаага қизиқтиришдан иборат.\nБу каби инновацион лойиҳалар яхши, албатта. Аммо китоблардан фойдаланиш учун кутубхонанинг ўзида муносиб шароитлар яратилганми? Афсуски, кўрганимиз, кузатганимиз бунинг аксини кўрсатди.\nЙигирма йилдан буён шу даргоҳда ишлайман, — дейди бош кутубхоначи Зарина Латипова. — Шунча йилдирки, ўзгариш бўлмади. Тўғри, китобхонлар кўпаймоқда, бироқ бу кутубхонанинг шароити яхшилигидан далолат бермайди. Бизнинг ҳам шиддат билан ўсиб бораётган замонда кенг, шинам, ёруғ ва иссиқ жойда ишлагимиз келади. Қанийди, вилоят кутубхонасида ҳам шундай имкониятлар яратилса?! Бу биз учун ҳам, китобхонлар учун ҳам айни муддао бўларди.\nКутубхонанинг ўқув залларини кузатамиз. Китобхонлар бу ерда қалин уст-бош ва бош кийимида ўтирибди. Муассаса ходимлари кутубхонанинг бундан-да оғир шароитдаги жойлари борлигини айтиб, бизни китоблар сақланадиган хонага бошлашди.\nТўғриси, китоблар сақланадиган хонада ишлаётган ишчиларга ачиндик. У ердаги адабиётларнинг мавзулар кесимида жавонларга тахлаб қўйилгани кўзни қувнатади. Аммо хоналар шу қадар зах ва торки, янги адабиётларни қўйиш учун жой ҳам қолмаган. Қолаверса, хона масъуллари китобларни бундай ҳароратда узоқ муддат сақлаб туриш мушкул эканини айтишди.\nХоналардаги яна бир ҳолат эътиборимизни тортди. Бир аср олдинги газеталар ҳимоя сифатида қалин картон қоғозлар ёрдамида тикиб қўйилгани боис бугунгача яхши сақланган. Бироқ сўнгги 10-15 йиллик газеталар шундоққина картон қоғоз ҳимоясисиз тахлангани оқибатида йиртилиб, абгор ҳолга келиб қолган. Мажмуа раҳбари ўринбосари Н.Саидмуродованинг айтишича, картон қоғозларнинг етишмовчилиги сабаб газеталарни яхши сақлашнинг иложи бўлмаётган экан. Шунингдек, жорий йилда келадиган адабиётлар ҳамда етмишга яқин номдаги газета ва журналларни «архив»га жойлаш ҳам муаммо бўлиб турибди.\nКутубхона раҳбари Шафоат Аҳмедованинг таъкидлашича, кутубхона биносини капитал таъмирлаш ҳар йили режага киритилади. Бироқ «эски ҳаммом, эски тос» деганларидек, режа шундайлигича қолиб кетаверади. Муассаса мутасаддилари эҳтимол 2019 йилда ўзгариш бўлиб қолар, деган мақсадда таъмирлаш ишлари учун яна 10 миллиард сўмлик лойиҳа режалаштирилганини айтишди.\nДарвоқе, ўтган йили кутубхона Алишер Навоий номидаги Ўзбекистон Миллий кутубхонасининг филиалига айлантирилган. Шу боис Миллий кутубхона қошида ташкил этилган жамғарма томонидан мазкур мажмуани иситиш тизими билан таъминлаш учун 600 миллион сўм маблағ ажратилган. Айни пайтда бинонинг асосий қисмида иситиш тизимини йўлга қўйиш ишлари кетмоқда.\nСир эмас, сўнгги икки йилда ўтказилган «Ёш китобхон» республика танловида Самарқанд вилояти вакиллари юқори натижаларни қўлга киритишди. Аввалига нарпайлик Моҳинисо Шомуродова, сўнгра пахтачилик Маҳлиё Ўроқова Президент соврини — «Spark» автомобили соҳибига айланишди. Тўғри, бу қизлар қишлоқнинг оддий оила фарзандлари. Улар замонавий шаҳар кутубхоналарида ўқиб, машина ютмади. Аммо бу «бизга бўлаверади» қабилида иш кўриш дегани эмас.\nЮртбошимиз вилоятга қилган сўнгги ташрифида «Ёш китобхон» танлови ғолиблари шаҳардан эмас, қишлоқдан чиққанига алоҳида тўхталдилар. Албатта, бу ҳам жиддий ўйлаб кўрадиган масала. Агар айни муаммо бўйича тарғиботни янада кучайтирсак, кўзланган мақсадга эришиш унчалик қийин кечмайди.\nМанба: “Маҳалладош” интернет нашри\nРеспублика ёшлар маркази Бухоро вилоят бўлинмаси “Ёшлар кутубхонаси” фаолияти ҳақида Президент қарори билан 2018 йил 1 июлдан бошлаб электрон тижорат учун мажбурий 15 фоизли олдиндан тўлов тўлаш талаби бекор қилинади Президент фармони: Президент ҳузурида янги Кенгаш ташкил қилинади Президент Шавкат Мирзиёев “Ўрмон тўғрисида”ги қонуннинг янги таҳририни имзолади Президент Қарори: 2019 йил 1 январгача бўлган муддатда барча давлат хизматлари марказлари оптик толали алоқа линияларига уланишини таъминланади


Миср саёҳатчилар учун коронавирус тестининг нархини пасайтирди | Azon.uz - Ахборот-таҳлилий портал\n440 10:05 06.10.2021\nТашхис тести энди чет элга чиқмоқчи бўлган мисрликлар учун 1200 жунайҳ (76$ ёки 812000 сўм) ўрнига 900 жунайҳ (57$ ёки 609000 сўм), мисрлик бўлмаганлар учун 1600 жунайҳ (101$ ёки 1079000 сўм) ўрнига 1200 жунайҳ (76$ ёки 812000 сўм) бўлади, дейилади баёнотда.\nШунингдек, Миср шу куни 1600 мисрлик ва 1800 чет эллик сайёҳлар учун COVID-19 тестини тақдим этади.\nБир қатор мамлакатларга эмлашдан ўтмаганлар учун ПЗР тестининг салбий бўлиши талаб қилинади.\nИюнь ойида Миср ЖССТ томонидан тасдиқланган коронавирусга қарши вакциналар билан тўлиқ эмланган саёҳатчиларга ПЗР текширувисиз киришга рухсат берди.\nБироқ, коронавирусдан кўп зарар кўрган мамлакатлардан келганлар 15 дақиқалик ID NOW деб номланувчи молекуляр тестдан ўтказилади ва натижалар ижобий бўлса, келиш аэропортида ўтказиладиган ПЗР текшируви ўтказилади.\nЖССТ Махсус COVID-19 Миср\n339 19:10 01.12.2021\nКелажакдаги пандемияларнинг олдини олиш учун нима қилиш керак?\n357 09:29 30.11.2021\nОмикрон штамми янги пандемияни келтириб чиқарадими? – AstraZeneca жавоб беради\n949 10:05 28.11.2021\n645 08:06 27.11.2021\nЖССТ: “Вакцинадан фойдаланишда ҳайратланарли даражада номутаносиблик бор”\n702 11:05 24.11.2021\nҚозоғистонда болаларни эмлаш бошланади\n321 18:30 11.11.2021


08:54, 14.01.2022 // 15112\nSpaceX Украинанинг «Сич-2-30» сунъий йўлдошини орбитага олиб чиқди\nАмерикалик тадбиркор Илон Маскнинг SpaceX компанияси ўзининг тижорий дастури доирасида хусусий ва давлат сунъий йўлдошларига эга ракетасини учирди, улар орасида Украинанинг «Сич-2-30» аппарати ҳам мавжуд. Meduza’нинг ёзишича, ракетанинг учирилиш трансляцияси компания сайти орқали амалга оширилган.\nFalcon 9 элтувчи ракетаси Флоридадаги Канаверал бурнида жойлашган космодромдан Тошкент вақти билан соат 20:25 да учирилган. У дунёнинг 20 мамлакатига тегишли 105 та сунъий йўлдошни орбитага олиб чиққан бўлиб, ҳар бир аппаратнинг оғирлиги 200 килограммдан ошмайди.\n«Сич-2-30»ни яратиш устидаги ишлар билан 2017 йилдан буён «Южноe» конструкторлик бюроси шуғулланиб келаётганди. Сунъий йўлдош Ер юзасини тасвирга олиш учун мўлжалланган ва уч йил давомида ишлай олади. Аппаратни учириш Украина давлат космик агентлигига 1,99 миллион долларга тушган.\nУкраина охирги марта орбитага ўзининг сунъий йўлдошини 2011 йилда учирган эди. Ўшанда «Сич-2» Оренбург вилоятидаги «Ясний» космодромидан «Днепр-1» элтувчи ракетаси ёрдамида учирилганди. Аппарат бир йилдан ортиқ ишлаб, қувватлантириш элементидаги муаммо сабаб алоқага чиқмай қўйган. «Сич-2-30» — бу «Сич-2»нинг модификация қилинган варианти.\nSpaceX компанияси Халқаро космик станцияга Cargo Dragon кемасини учирди (видео)


Махсус операция: Россия Мудофаа вазирлиги баёноти\nЎтган сутка давомида Россия Мудофаа вазирлиги 1та самолёт, 10та танк, 3та "Град" 11та яртиллерия қуроли 4та гаубица ва яна бошқа кўплаб ҳарбий техникасини йўқ қилди.\nРоссия Қуролли кучлари қанотли ракеталар ёрдамида НАТО давлатлари Украинага етказиб берган қурол-аслаҳа омборини йўқ қилди. Бу ҳақида Мудофаа вазирлиги брифингида хабар қилди.\nМудофаа вазирлигининг эрталабги брифингидан асосий фактлар:\nЛвов вилоятидаги "Калибр" ракеталари ёрдамида Украинага НАТО давлатлари томонидан етказиб берилган чет эл қуроллари омбори, шу жумладан 155 мм М777 гаубицаларини йўқ қилинди;\nРоссия Аэрокосмик кучлари Николаев вилоятида Вознесенск ҳарбий аэродромида Украина Ҳарбий-ҳаво кучларининг авиация техникасини йўқ қилди;\nДнепропетровск вилоятида Донбассдаги Украина гуруҳи учун АҚШ ва Европа давлатларидан олиб келинган катта миқдордаги қурол-яроғ ва ҳарбий техникани йўқ қилди;\nРФ Қуролли Кучлари ҳаво ҳудудини бошқариш радарини, Бук-М1 ҳаво мудофаа тизимини, ўқ-дорилар омборини, Украина Қуролли Кучларининг иккита қўмондонлик пункти ва алоқа марказини йўқ қилди;\nАвиация ёрдамида 300 нафар миллатчи йўқ қилинди;\nХарков вилоятидаги электрон кураш маркази, 10та танк ва бошқа зирҳли жанговар машиналарни, учта "Град" реактив тизими, 18 та махсус машина, учта миномёт экипажи билан, 11 дала артиллерия қуроллари, шу жумладан тўртта 155 мм М777 гаубицасини йўқ қилди;\nБир дона Су-25 самолётини уриб туширди;\nРоссия ҳаво ҳужумидан мудофаа тизимлари олтита УАВни уриб туширди ва "Ураган" реактив тизимларининг 12та снаряди тутиб олинди;\nРакета қўшинлари ва артиллерия 313 та ишчи кучи ва ҳарбий техника тўпланган ҳудудга, 43 та қўмондонлик пунктларига, Украина Қуролли кучлари артиллерия бўлинмаларининг 62 та ўқ отиш жойларига зарба берди.\nКиритилди: 08:31 16.06.2022. Ўқилди: 5094 марта. Фикрлар сони: 8 та.


Нефт нархи кимга қандай таъсир этмоқда? | www.Voydod.net\nBarcha ovozlar: 58456\nAdmin, Tajik, nado1997, DalerMusic, $Shooooh$, A$LIDDIN_007, Studiobek, milan, JaVoHiRBeK_9798, 888886508, 118807, Bogdanrdu, Voxid1998, Khamidov17, Ruziboy, Uplotnitel, qudrathamidov2, vomlif, MuntasirTag, kpbawc, FedorMt, esqvfde, LYHOR\nНефт нархи кимга қандай таъсир этмоқда?\nKo'rildi: 487 | Bo'limi: Новости мира |\nСўнгги ойларда жаҳон бозорида нефт нархи кескин пасайиб кетди. Сармоя камайгани сари кўплаб иш жойлари қисқармоқда. Шунга қарамай бу соҳа етакчилари фикрича, “қора олтин” саноати истиқболи порлоқ.\nНефт бўйича мутахассис Ричард Самс кўп йиллик тажрибасига асосланиб “бу борада сабр-тоқат керак”, дейди. АҚШ Энергетика ахборот агентлигига кўра, сланец нефтини қазиб олиш бошлангани сабабли кейинги йилда нефт ҳажми жорий йилгидан анча кўпроқ бўлади. Демак, нархлар пастлигича қолади. Аммо “Шелл Оил” компаниясининг собиқ президенти, ҳозирда “Фуқаролар арзон энергия учун” номли нодавлат ташкилоти раҳбари Жон Хофмайцер фикрича, келаси ойларда нефт камайиб, нархлар яна ошади.\nТобора тушиб бораётган нефт нархи глобал иқтисодиётга катта таъсир кўрсатмоқда. Таҳлилчиларга кўра, бу жараён Саудия Арабистони, Россия каби дунёнинг йирик нефт ишлаб чиқарувчилари учун жиддий синов бўлади. “Қора олтин” қиймати кескин тушиши оқибатида АҚШда ҳам бензин нархлари сўнгги йиллардаги энг қуйи нуқтага етди.\nЕвропа ва Осиё давлатларида иқтисодий ўсишнинг сустлашиши ва натижада талабнинг камайиши “қора олтин” нархининг тушишига сабаб бўлгани айтилади. Шунингдек, АҚШда нефт ишлаб чиқариш ҳажмининг ортгани ҳам глобал бозорни ўзгартирган.\nЭнергия захиралари бўйича мутахассис Жеймс Берклининг фикрича, асосий даромади нефтдан бўлган давлатлар катта зарар кўрмоқда.\nНефт экспорт қилувчи мамлакатларни бирлаштирган ОПЕК ташкилоти одатда нефт нархи тушиб кетган пайтда ишлаб чиқариш ҳажмини камайтиради. Аммо бу сафар ташкилот аъзолари бу борада келиша олмаяпти.\nМасалан, Саудия Арабистони нефтни катта миқдорда ишлаб чиқаришда давом этмоқда. Подшохлик улкан молиявий захираларга эга. Бу давлатнинг мақсади минтақадаги асосий рақибларини инқирозга бошлашдир, дейди Ла Сал университети профессори Эдуард Туржански. Унинг фикрича, “Саудия Арабистонининг ўзи камроқ даромад кўрмоқда, аммо қўшни давлатлар янада кўпроқ зарар кўришини билади”.\nНефт нархининг тушиши Россия ва Венесуэла каби иқтисодиёти табиий захираларга қарам давлатларга ҳам жиддий зарар етказмоқда. Бу мамлакатларнинг йиллик бюджети нефтдан келадиган даромадга боғлиқ. Шу боис улар яқин келажакда харажатларини қайта кўриб чиқишга мажбур бўлиши мумкин.\nАрзон нефтдан АҚШ компаниялари ҳам манфаатдор эмас. Лекин Америка нефт институти раҳбари Жек Жерарднинг айтишича, технологик янгиликлар ва ишлаб чиқариш таннархининг арзонлашиши туфайли АҚШ бизнеслари инқирозга юз тутмайди.\n"Биз ҳозир дунёнинг энг асосий нефт ва газ ишлаб чиқарувчиси деган номни Россия ва Яқин Шарқдан тортиб олмоқдамиз", - дейди у. Айрим тахлилчиларнинг фикрича, бунинг глобал таъсирлари чексиз. Келаси 3-5 йилнинг энг катта иқтисодий ва геосиёсий масаласи шу бўлади.\nМутахассисларнинг сўзларига кўра, нефт нархлари, энергия ишлаб чиқариш ҳамда иқтисодий ўсиш бўйича глобал рақобат кучайишда давом этади.\nСармоя камайгани сари кўплаб иш жойлари қисқармоқда. Шунга қарамай бу соҳа етакчиларининг фикрича, “қора олтин” саноатининг истиқболи порлоқ.\nНефт нархининг пасайиши харидор учун, табиийки, ижобий ҳол. Аммо бунинг оқибатида нефтни гидравлик ёки фракинг услуби билан қазиб олаётган компаниялар зарар кўра бошлаган. Сўнгги ойларда нефт икки баравар арзонлагани сабаб АҚШнинг айрим штатларида, жумладан энергияга бой минтақалардан бўлмиш Техасда ишлаб чиқариш секинлашди. Нефт саноати минглаб одамни иш билан, бизнесларни мунтазам даромад билан таъминлайди. Оддий америкаликлар эса бензиннинг арзонлаганидан хурсанд.\nМухбирларнинг хабар қилишича, Америка бўйлаб ҳайдовчилар учун ажойиб давр бошланди. Сўнгги олти ойда ёнилғи деярли икки баравар арзонлашди, анча пул тежалмоқда. Бензин янада мўл бўлиши учун Сенат Америка заводларига Канада нефтини етказиш учун "Кейстон" қувурини қуришга рухсат берувчи ҳужжатга овоз берди. Дунёда нефт ишлаб чиқариш ҳажми ошганига қарамай, АҚШ Сенати Канада нефть хом ашёсини Қўшма Штатларга узатувчи қувур қурилишини маъқуллади. Кучли баҳс-мунозараларга сабаб бўлган лойиха бизнес доираларга маъқул келмоқда, аммо экологлар қаршилигига учраши аниқ. Республикачиларнинг айтишича, лойиҳа иқтисодий томондан фойдали. Бироқ режа танқидчиларига кўра, "Кейстон" ишга тушса, кўп иш ўринлари яратилмайди. Америка заводларида қайта ишланган нефт мамлакатда қолмасдан экспортга чиқарилади. Демократ сенатор Барбара Боксернинг айтишича, Канада нефти дунёдаги энг экологик ифлос ёнилғилардан ҳисобланади.


16:56 / 17.03.2019 107448\nЯнги Зеландияда 28 ёшли Брентон Таррантнинг мудҳиш террори оқибатида 50 киши ҳалок бўлди, яна кўплаб одамлар яраланди. Жума куни масжидда қолган мусулмонлар оммавий отиб ташланди. Террорчи эса ҳаракатини яшириб ўтирмади: у барчасини ижтимоий тармоқларда эълон қилган.\nАммо ҳодиса иштирокчиси, 48 ёшли асли афғонистонлик Абдул Азиз банкомат ёрдамида террорчини қувиб юборишга, қолганлар жонини сақлаб қолишга муваффақ бўлган.\nТеррорчи билан тўқнаш келган Азиз ўқдони йўқ қуролни унга қаратган, Таррант эса қўлидаги қуролни ҳам ташлаб қочишга тушган.\nАзизнинг саъй-ҳаракати билан юзга яқин мусулмон биродарлар отишмада омон қолди.\nТеррорчи ҳодисадан 36 дақиқа ўтиб ушланди. У қотилликда айбланиб, ҳибсга олинган. Тинимсиз урушлар исканжасида қолган ватани — Афғонистонни тарк этиб, Янги Зеландияга келган Азиз Крайстчерч шаҳрида 2,5 йилдан буён истиқомат қилади ва мебел дўконини юритади.\nШунга қарамай, отишма чоғида яқинларини ҳимоя қилмоқчи бўлган бошқаларнинг кўпи ҳалок бўлди. Хусусан, келини Наима Хонни ўқдан тўсиб қолган 50 ёшли Наим Рашид ва унинг 21 ёшли ўғли воқеа жойининг ўзида жон таслим қилган. \nЎзбекистон ва Янги Зeландия ўртасидаги ҳамкорлик истиқболлари муҳокама қилинди


Коррупция мавжуд бўлса, ривожланиш бўлмайди!\nКоррупция мавжуд бўлса, ривожланиш ...\nДарҳақиқат, коррупция мавжуд ерда ривожланиш бўлмайди. Бугунда коррупциянинг келиб чиқиш сабабларини ўрганиш, ушбу иллатга қарши курашиш ҳамон долзарблигича қолмоқда.\nАйтиш жоизки, мамлакатимизда бу иллатга қарши самарали курашилмоқда. Бозор иқтисодиётини янада ривожлантириш, халққа ва тадбиркорларга ҳалақит бераётган тўсиқлар бартараф этилмоқда.\nБу борада Қашқадарё вилоят божхона бошқармаси томонидан ҳам зарур чора-тадбирлар белгилаб олинган бўлиб, ходимлар орасида қонун талабларига қатъий риоя қилиниши бўйича ишлар мунтазам равишда олиб борилмоқда. Жумладан, божхона пости ходимларига тадбиркорлар ва ташқи иқтисодий фаолият иштирокчилари билан хушмуомалада бўлиш, уларнинг мурожаатларига тезкорлик билан жавоб қайтариш, божхона назорати ва расмийлаштирувларини тезкорлик билан амалга оширишлари таъкидланади.\nШунингдек, Давлат божхона қўмитасининг қисқа 11-08 рақамли ишонч телефони ҳамда бошқармада ташкил этилган 75 221-04-80 рақамли ишонч телефонлари доимий равишда ишлаб туриши, агар фуқаролар бирор бир қонунбузилиш ҳолатларига гувоҳ бўлган тақдирда ушбу телефон рақамларига қўнғироқ қилишлари юзасидан тарғибот тадбирлари ўтказилмоқда.


"Бундай саховатли юрт яна қайда бор?"\nОлижаноблик, меҳр-саховат — халқимизга хос фазилатлардир. Улар зориққан кўнгилларга нур, ўксик дилларга малҳам бўлади, куч бағишлайди.\nЗулайхо Муҳамедова Шофиркон туманидаги Қағатан қишлоғида ширингина ҳаёт кечирарди. Лекин тўрт йилча олдин кутилмаганда оила бошига кулфат тушди. Турмуш ўртоғи дардга чалиниб, вафот этди. Ўттиз ёшдан эндигина ошган аёл бева, икки фарзанди ярим етим қолди.\nЎзи ҳам ярим етим ўсган ¬Зулайхога бу ҳам етмаганидек, пешонасида яна бир кўргулик бор экан. Шу пайтгача қайнбувисининг уйида яшаб келган аёл мулкий муносабат сабабларига кўра бошпанасиз ҳам қолди. Бировларнинг айвонида яшашга мажбур бўлди.\nХайрият, бу аҳвол қишгача давом этмади. Туман ҳокимлиги Зулайхонинг танг вазиятга тушганлигини инобатга олиб, унга уй-жой қуриш учун ер участ¬каси ажратди. Қишлоқдошлар, маҳалла ёрдам қўлини чўзди. Кимдир ёғоч, кимдир ғишт келтирди... Кўп-кўплашиб, ҳашар йўли билан коридорли икки хонали уйни қуришди.\nБироқ қишда томидан чакка ўтадиган, полсиз уйда яшаш осон эмасди. Қозонини аранг қайнатиб, беш ва ўн икки ёшли фарзандларини вояга етказаётган аёлнинг яқин йилларда иморат каму кўстини бутлашга кўзи етмасди.\nЛекин ўтган йил декабри бошларида Зулайхонинг кўнгли ёришди. Туман ҳокимлиги, вилоят ва туман касаба уюшмалари ташкилотлари ҳамда маҳалла фуқаролар йиғини вакиллари хонадон эшигини тақиллатиб келишди.\n— Уйингизни таъмирлаб берамиз. Сиз ташвишланманг, ҳаммаси давлат ҳисобидан бўлади, — дейишди.\nҚурилиш материаллари келтирилиб, хоналар пол қилинди, шифтлари қопланди. Томларига металл тўшамалар ётқизилди.\nБинокорлар ҳам олижаноб экан. Улар сметада кўзда тутилган ўзларига тегишли иш ҳақини олмай, шунинг ҳисобига мавжуд истиқоматгоҳ ёнида чиройлигина хона ҳам тиклаб беришди.\n— Синглим, Президентимиз шундай ғамхўрлик қилиб турганда, биз четда турармидик, — деди "Шофиркон Моҳи тобон" масъулияти чекланган ¬жамияти раҳбари Фарҳод ¬Истамов. — Биз қурган бу хона уйин¬гизда камол топаётган йигитчаларга совғамиз бўлади. Бу ерда тўйлар қилиб, бизни ҳам таклиф этинг.\nШусиз ҳам ўпкаси тўлиб турган аёл ўзини тутолмади:\n— Меҳрибон Юртбошимизга, ҳаммаларингизга раҳмат,— дея олди, холос...\nБундай миннатдорлик сўз¬ларини вилоятнинг бошқа гўшаларида эшитиш мумкин.\nАнвар Раззоқов Бухоро тумани Сафкарда қишлоғида истиқомат қилади. Ўзи каби хотини ҳам ногирон. Фарзандлари мактабда ўқи¬шади.\n— Таъмирталаб бўлган уйимизни тузатиш учун қўлимиз калталик қилар эди, — дейди у. — Мана, қисқа вақт ичида ҳаммаси ўзгарди. Қурувчилар хоналарга пол ётқизиб, шифтларни созлаб беришди. Том қисми черепицали бўлди. Энди, ҳар икки йилда андава босиш ташвишидан қутилдик. Бундай ғамхўрликдан бошимиз осмонга етди. Сиз шундай деб ёзинг: "Бундай саховатли юрт яна қайда бор? Фақат Ўзбекистон бор!"\nБу эзгу ишлар Ўзбекистон Республикаси Президентининг 2017 йил 12 сентябрда қабул қилинган "Аҳолининг кам таъминланган қатламини қўллаб-қувватлаш бўйича қўшимча чора-тадбирлар тўғрисида"ги қарори ижроси доирасида амалга оширилди.\nДавлат раҳбари имзолаган мазкур ҳужжат асосида вилоят тегишли ишчи гуруҳи муҳтожларга мададнинг аниқ манзилларини ўрганди. Шунга кўра, 130 та камтаъминотли оилаларнинг уй-жойи таъмирланди. Ана шу мақсадга давлат томонидан 1 милллиард 300 миллион сўм, ҳомий ташкилотларнинг эса 400 миллион сўм маблағи сарфланди.\nУмуман, Президент қарори доирасида амалга оширилган ишлар кўлами кенг.\nВилоят касаба уюшмалари ташкилотлари бирлашмаси кенгашидан маълум қилинишича, камтаъминотли, ижтимоий мададга муҳтож кишиларнинг 1443 нафарига уй-рўзғор маиший техникаси олиб берилди. 63 нафар бемор дори-дармон билан таъминланди. Яна 15 нафарининг эса даволаниш ва жарроҳлик амалиёти учун сарфланадиган пуллари қопланди.\nШунингдек, кам таъминотли 191 нафар фуқарога иссиқхона ташкил этиш, томорқа хўжалигини ривожлантириш, чорвачиликни йўлга қўйиш мақсадида, жами 1 миллиард 711 миллион сўм миқдорида йиллик 4 фоизли банк кредитлари ажратилди. Бу оила фаровонлигини ошириш, янги иш ўринлари, бозор тўкинлиги демакдир.


Ангела Меркел карантинга жойлаштирилди - 23.03.2020, Sputnik Ўзбекистон\nАнгела Меркел карантинга жойлаштирилди\nАнгела Меркел мулоқотда бўлган шифокор коронавирусга чалингани маълум бўлганидан сўнг Германия канцлери карантинга жойлаштирилди. 23.03.2020, Sputnik Ўзбекистон\n11:50 23.03.2020 (янгиланди: 11:52 23.03.2020)\nАнгела Меркел мулоқотда бўлган шифокор коронавирусга чалингани маълум бўлганидан сўнг Германия канцлери карантинга жойлаштирилди.\nТОШКЕНТ, 23 мар - Sputnik. Германия федерал канцлери Ангела Меркел 22 март куни ўз уйида карантинга жойлаштирилди. Бу ҳақида Германия ҳукуматининг расмий вакили Штеффен Зайберт хабар қилган, Sputnik Германия хабарига асосан.\nХабарда айтилишига кўра, 20 март куни Ангела Меркел пневмокок инфекция вакцинаси уколини олган. Кейинроқ эса канцлерни укол қилган врач коронавирус инфекцияси билан касаллангани маълум бўлган.\nШундан сўнг Меркель коронавирус тести топширган, лекин унинг натижаси ишончли бўлмаган. Шу сабабли Меркель яна бир неча кун давомида карантинда бўлади ва коронавирусга қарши тестлар топширади, дейилган хабарда.\nМаълумот учун, бугунги кунда Германияда коронавирусга чалинган фуқаролар сони 22100 кишини ташкил қилган, вафот этганлар 55 киши. Ҳар куни Германияда касалланганлар сони ўртача 1700 кишига ортиб бормоқда.


Билагингиздаги чизиқлар нечта? Улар нимадан хабар беради? (фото) » Ўзбекистон янгиликлари – Zamin.uz\n03 апрель 2019, 13:30\nБилагингиздаги чизиқларнинг сонига ҳеч эътибор берганмисиз? Агарда улар сони 4 та бўлса, сиз бу дунёдаги энг бахтли инсон эканлигингизни биласизми?! Буни аниқлаштириш учун эса сизга қуйида ажойиб маълумотни тақдим этамиз. Билагингиздаги чизиқлар сонига қараб ўзингиз ҳақингизда маълумотга эга бўлинг!\nСоғлик чизиғи. Бу соғлигингиздан дарак берувчи энг муҳим чизиқ. Агарда бу чизиқ туташган бўлса, демак соғлигингиз ҳавас қиладиган даражада. Сизни деярли ҳеч нарса безовта қилмайди. Аксинча узилиб қолган бўлса, саломатлигингизга эътибор қаратинг.\nОмад чизиқлари. Билагингиздаги бу икки қатор чизиқ сизнинг қанчалик даражада омадли эканлигингизни кўрсатади. Агарда чизиқлар текис бўлса, сиз мақсади сари интилаётган қатъиятли инсон эканлигингиздан дарак. Аксинча, чизиқлар нотекис бўлса, сиз ўзингизга ишонмаймиз. Сизда ҳар нарсадан шубҳаланиш ҳисси юқори.\nТаъсир кўрсатиш чизиғи. Билагида учта чизиғи бор инсонлар кам учрайди. Демак, сиз ҳам мана шундай инсонлар тоифасидан! Улар сизнинг туғма раҳбарлик қобилиятингиз борлигидан маълумот беради. Сиз ҳаттоки ўз тақдирини ўзгартира оладиган энг кучли одамсиз.\nКуч-қувват чизиқлари. Ҳаётимизда билагида 4 та чизиғи бор инсонларни онда-сонда бир учратсак керак. Бундай кишилар бахтли ва омадли бўлишади. Агарда сизнинг ҳам билагингизда мана шундай 4 чизиқ бўлса, сиз ҳам бахтли инсонлар сафидасиз!\nЯнгиликлар » Ҳаёт тарзи » Билагингиздаги чизиқлар нечта? Улар нимадан хабар беради? (фото)\n15:46 Юзингизга қараб феълингизни айтамиз\n18:13 Кафтингизни очинг, бахтингиздан сўзлаймиз!\n13:26 Кўйлак ва бўйинбоғдаги турли нақшларни бир-бирига мослаймиз


Олий суд суд ажримлари ва давлат божи юзасидан тушунтиришлар берди | NORMA.UZ\nОлий суд Пленумининг мажлиси бўлиб ўтди.\nМажлисда қонунларнинг аниқ ва бир хилда қўлланилиши ва ягона суд амалиётини шакллантиришга йўналтирилган иккита қарор лойиҳаси муҳокама қилинди.\nБиринчи ҳужжат - “Фуқаролик ишлари бўйича биринчи инстанция судининг ажримлари тўғрисида”ги қарор – Фуқаролик процессуал кодекси янги таҳрирда қабул қилингани муносабати билан биринчи инстанция суди томонидан ажримлар чиқаришда унинг нормаларини бир хилда ва тўғри қўлланишини таъминлаш мақсадида ишлаб чиқилди.\nАпелляция, кассация ва назорат тартибида кўриш натижаси бўйича чиқариладиган ажримлардан фарқли равишда биринчи инстанция судининг ажрими иш мазмунан ҳал қилинмайдиган суд ҳужжати ҳисобланади (суд қарори шундай ҳисобланади, таҳр.). Биринчи инстанция судининг ажримлари мазмуни ва уни ижро этишнинг умумий қоидалари ФПКнинг нормалари билан тартибга солинган.\nБиринчи инстанция судининг ажримлари қонунчиликда белгиланган тартибда суд томонидан алоҳида хонада маслаҳатхонада) ҳам, суд мажлиси баённомасига киритган ҳолда жойида ҳам чиқарилиши мумкин. Иш бўйича иш юритиш жараёнида юзага келадиган алоҳида процессуал масалалар бўйича ажримлар ҳам, иш бўйича иш юритиш тугатиладиган (аризани кўрмасдан қолдириш, ишни иш юритишдан тугатиш тўғрисида) ажримлар ҳам чиқарилиши назарда тутилган.\nФуқаролик ишлари бўйича суд ажримини чиқариш\nАлоҳида хонада (маслаҳатхонада)\nЖойида, маслаҳатхонага чиқмасдан\nишни сиртдан иш юритиш тартибида кўриш ҳақида;\nрад қилиш тўғрисидаги арзни қаноатлантириш ёки рад қилиш ҳақида;\nмажбурий келтириш ҳақида;\nсуд жаримасини солиш ҳақида;\nишни мазмунан муҳокама қилишни тиклаш ҳақида;\nхатоларни ва аниқ кўриниб турган арифметик хатоларни тузатиш ҳақида;\nҳал қилув қарорини тушунтириш ҳақида;\nҳал қилув қарорини дарҳол ижро этиш ҳақида;\nҳал қилув қарорининг ижросини кечиктириш ёхуд бўлиб-бўлиб ижро этиш ҳақида;\nуни ижро этиш усули ва тартибини ўзгартириш ҳақида;\nдарҳол ижро этишга қаратилмаган ҳал қилув қарорининг ижросини таъминлаш ҳақида,\nсиртдан қабул қилинган ҳал қилув қарорини қайта кўриш ҳақида;\nаризани кўрмасдан қолдириш ҳақида;\nиш юритишни тугатиш ҳақида;\nпроцессуал муддатларни узайтириш ва тиклаш ҳақида;\nэр-хотинга ярашиш учун муҳлат тайинлаш ва ишнинг кўрилишини кейинга қолдириш ҳамда суд томонидан қарор қабул қилингунга қадар алимент ундириш ҳақидаги ишлар ҳақида.\nучинчи шахслар, вакилларни ишга жалб қилиш ёки киришиши ҳақида;\nгувоҳларни чақириш ҳақида;\nсуд муҳокамасини кейинга қолдириш ҳақида;\nдалилларни текшириш тартибини белгилаш;\nдалилларни талаб қилиб олиш ёки ишга қўшиб қўйиш ҳақида ва бошқалар.\nШу билан бирга, суд ўз хоҳишига кўра қайд этилган ҳар қандай масалалар бўйича алоҳида процессуал ҳужжат кўринишидаги ажрим чиқаришга ҳақли. Судларнинг эътибори ажримларни унинг мазмунига қўйиладиган ФПК талабларига қатъий мувофиқ чиқарилишига қаратилди. Биринчи инстанция судининг жойида чиқарилган ажримлари низо предмети ва муҳокама қилинаётган масаланинг моҳияти тўғрисидаги маълумотларни, асослар ва суд хулосаси ва ҳал қилинаётган масала бўйича суд хулосаларини асослантирадиган қонун нормаларига ҳаволани ўз ичига олиши ва дарҳол ўқиб эшиттирилиши керак. Алоҳида ҳонада (маслаҳатхонада) чиқарилган суд ажрими кириш, асослантирувчи ва хулоса қисмлардан иборат бўлиши керак.\nПленумнинг “Маъмурий ишлар бўйича суд ҳаражатларини ундириш амалиёти ҳақида”ги қарори лойиҳаси маъмурий ишлар бўйича суд харажатларини ундириш амалиётида мавжуд камчиликларни бартараф қилиш, судлар томонидан бу борадаги қонун талабларини тўғри қўлланилишини таъминлашга қаратилган.\nМаъмурий ишлар бўйича суд харажатлари давлат божи ва ишни кўриш билан боғлиқ чиқимлардан иборат. Давлат божи деганда, юридик аҳамиятга молик ҳаракатларни амалга оширганлик ва (ёки) бундай ҳаракатлар учун ваколатли муассасалар ва (ёки) мансабдор шахслар томонидан ҳужжатлар берганлик учун олинадиган мажбурий тўлов тушунилади. Давлат божи бошқа мажбурий тўловлар қаторида Давлат бюджетини шакллантиришнинг таркибий қисмини ташкил этиши туфайли, судлар маъмурий ишлар бўйича давлат божи ундиришга доир қонун талабларига сўзсиз риоя этиши шарт.\nМаъмурий ишлар бўйича давлат божи қуйидагилардан ундирилади:\nбиринчи инстанция судига бериладиган идоравий НҲҲлар юзасидан низолашиш тўғрисидаги аризалардан;\nдавлат бошқаруви органларининг, маъмурий-ҳуқуқий фаолиятни амалга оширишга ваколатли бўлган бошқа органларнинг, фуқаролар ўзини ўзи бошқариш органларининг ва улар мансабдор шахсларининг қарорлари, ҳаракатлари (ҳаракатсизлиги) юзасидан низолашиш тўғрисидаги;\nсайлов комиссияларининг ҳаракатлари (қарорлари) юзасидан низолашиш ҳақидаги;\nнотариал ҳаракатни содир этишни, фуқаролик ҳолати далолатномаларининг ёзувларини қайд этишни рад этганлик юзасидан низолашиш ёхуд нотариуснинг ёки ФҲДЁ органи мансабдор шахсининг ҳаракатлари (ҳаракатсизлиги) юзасидан низолашиш тўғрисидаги;\nдавлат рўйхатидан ўтказишни рад этганлик ёхуд белгиланган муддатда давлат рўйхатидан ўтказишдан бўйин товлаганлик устидан бериладиган шикоятлардан судларнинг ҳал қилув қарорлари, иш юритишни тугатиш тўғрисидаги, ариза (шикоят)ни кўрмасдан қолдириш ҳақидаги, суд жарималарини солиш тўғрисидаги ажримлар устидан бериладиган апелляция, кассация ва назорат шикоятларидан;\nсуд ҳужжатларнинг дубликатлари ва кўчирма нусхаларини берганлик учун.\nИш ҳужжатларидан фото нусха олиш учун давлат божи ундирилмайди.\nМаъмурий ишлар бўйича давлат божини тўлаш билан боғлиқ муносабатлар Солиқ кодекси, Маъмурий суд ишларини юритиш тўғрисидаги кодекс ҳамда Вазирлар Маҳкамасининг 1994 йил 3 ноябрдаги «Давлат божи ставкалари тўғрисида»ги 533-сон қарори билан тартибга солинади.\nДавлат божи ариза, шикоят судга берилгунга қадар тўланади, агар қонунда бошқача белгиланмаган бўлса (масалан, тўловчи давлат божини тўлашдан озод қилинган, давлат божи тўлаш кечиктирилган ёки бўлиб-бўлиб тўланадиган ҳолларида). Давлат божи нақд пулсиз шаклда тўланганлиги факти банкнинг тўлов қабул қилинганлиги тўғрисидаги белгиси бўлган тўлов топшириқномаси билан тасдиқланиши шарт. Нақд пул шаклида тўланганда тасдиқловчи ҳужжат - банк томонидан тўловчига бериладиган белгиланган шаклдаги квитанция ёки Молия вазирлиги ва ДСҚ белгилаган шаклда давлат божини қабул қилган ташкилот ёки мансабдор шахс томонидан тўловчига бериладиган квитанция.\nАгар муайян судда кўрилиши керак бўлган бир неча аризалар бўйича давлат божи бир тўлов топшириқномаси билан тўланган бўлса, тўлов топшириқномаси ишлардан бирига илова қилинади. Қолган ишларга судья томонидан тўлов топшириқномаси санаси ва рақами кўрсатилган ҳамда тўлов топшириқномаси қўшиб қўйилган ишга ҳавола қилинган ҳолда давлат божи тўланганлиги тўғрисида, белги қўйилади (маълумотнома тузилади).\nДавлат божи миқдори аризачи судга мурожаат қилаётган талабга боғлиқ бўлади ва белгиланган ставкалар бўйича аниқланади. Бир нечта мустақил талаблардан иборат бўлган аризалардан давлат божи ҳар бир талаб бўйича алоҳида, аризалар учун белгиланган тегишли ставкалар бўйича ундирилади.\nСудлар эътибори шунга қаратилдики, ишга учинчи шахслар мустақил даъво талаблари билан киришганда давлат божи умумий асосларда ундирилади. Аризачининг ишга киришган ҳуқуқий ворисидан у умумий асосларда ундирилади, башарти илгари тўланмаган бўлса.


Қирғизистонда депутат Шайирбек Ташиевга нисбатан очилган жиноий иш ёпилди\nЖалолобод шаҳар суди Қирғизистон Республикаси Миллий хавфсизлик давлат қўмитаси раҳбари Қамчибек Ташиевнинг укаси Жогорку Кенеш депутати Шайирбек Ташиевга нисбатан ишни якунлади.\n21 февраль куни қабул қилинган ушбу қарор, оммага 15 март куни маълум бўлди. Суд матбуот хизмати бу маълумотни тасдиқлади. Мавжуд маълумотларга кўра, давлат айбловчиси ишни тугатиш тўғрисида оғзаки илтимоснома киритган. Судья бу талабни қондирган.\nБу иш бўйича яна уч киши — Қамчибек Ташиевнинг қамоқдаги ўғли Абсаттар Сирғабоев, Женишбек Токторбоев ва Медербек Усенов айбланувчи сифатида иштирок этди. Улар Шайирбек Ташиев билан биргаликда «оммавий тартибсизликлар уюштирганлик» ва «конституциявий тузумни зўравонлик билан ўзгартиришга чақириш»да айбланган. Тергов маълумотларига кўра, айнан улар 2013 йилда Жогорку Кенешнинг ҳибсга олинган депутатлари Қамчибек Ташиев, Садир Жапаров ва Талантни озод этиш талаби билан Бишкек-Ўш йўлининг Барпи қишлоғига кираверишдаги йўлни тўсишни уюштирганлар.\nСуд уларни шартли равишда уч йилга озодликдан маҳрум қилди. Аммо 2021 йилнинг май ойида Қирғизистон Республикаси Олий суди бу ҳукмларни бекор қилди ва ишни Жалолобод шаҳар судига кўриб чиқиш учун юборди ва бунгача «катта процессуал қонунбузарликлар» содир этилганини тушунтирди.\nҚирғизистоннинг «Ата-Журт» партиясидан 7-чақириқ Жогорку Кенеш депутати бўлган Женишбек Токторбоев аввалроқ таҳририятимизга бу масала 2020 йилда бўлиб ўтадиган парламент сайловларигача қўйилганини айтган эди.\nАбсаттар Сирғабаев 2021 йил июль ойидан буён Қирғизистон Республикаси Президентининг Жалолобод вилоятидаги ваколатли вакили лавозимида ишлаб келаётган эди.


"Пахтакор" аёллар жамоаси 1-турда "Локомотив" билан голсиз дуранг ўйнади.\nҚибрайда кечган учрашувдан олдин мавсумнинг очилиш маросими бўлиб ўтди.\nЎйинда ташаббус мезбонлар тарафида бўлди, бироқ улардан фойдаланиш насиб этмади. Меҳмонлар дарвозабони ва ҳимоячилари бир неча вазиятларда тўпни қайтариб қолишди. Шу тариқа Рустам Арипов шогирдлари мавсумни дуранг билан бошлашди. 2-турда "Пахтакор" аёллар жамоаси 3 май куни "Бунёдкор" меҳмони бўлишади.\n"ПАХТАКОР" - "ЛОКОМОТИВ" 0:0\nҚибрай. 30 томошабин.\nҲакамлар: Ш.Насибуллаев, К.Середа, К.Борисова.\n"Пахтакор": Дилором Тўланова, Кристина Чунакова, Мадина Абдураимова, Мадина Ҳикматова (Умида Ҳатамова, 74), Рўзихон Асқарова, Мадина Воҳидова (Урие Насибуллаева, 88), Юлдуз Ҳамдамова (Динара Тагирова, 66), Зуҳра Ҳолиқова, Маржона Абдусатторова, Ойбарчин Турғунова, Дурдона Бахтиёрова (Камола Эркинова, 54).\nОгоҳлантиришлар: Ҳолиқова, 26. Асқарова, 90+5.


“Известия” газетаси Ўзбекистон ҳукумати Бутунроссия кўргазма марказидаги павильонга эгалик қилиш ҳуқуқидан воз кечганини маълум қилди.\nВВЦ ходимлари Озодлик мухбирига Ўзбекистон Республикаси ваколатхонаси ҳозирча рад жавобини расман изоҳламаётганини маълум қилишди:\n- Эшитишимча, Ўзбекистон бу ташаббусни иқтисодий жиҳатдан мақсадга номувофиқ деб ҳисобламоқда. Шу сабабли улар хоҳламади. Биз уларга таклиф қилдик, улар воз кечди. Нега улар воз кечди, уларнинг ўзларидан сўраб билинг. Қолган республикалар розилик берди, масалан, Қирғизистон, Арманистон, Беларус... Бу бутун талабларга тўла жавоб берадиган савдо мажмуалар. Улар ўз дидларига мослатиб уни реконструкция қилишлари керак эди, холос, деди ўзини Евгения деб таништирган Бутунроссия кўргазма маркази вакиласи Озодликка.\nКўргазма марказида шўролар давридаги ВДНХ ёки Халқ Хўжалиги Ютуқлари Кўргазмасини тиклаш ғоясини биринчи маротаба Россия президенти Владимир Путин ўртага қўйган.\n2010 йилда Санкт-Петербург шаҳрида бўлиб ўтган МДҲ саммитидаги чиқишида Владимир Путин ВДНХ ҳудудида иттифоқдош республикалар павильонларини тиклаш ва унда ўз кўргазмаларини ташкил этишни таклиф қилган эди.\n“Иқтисодий бўҳрондан кейин мураккаб келган 2010 йилда давлатларимиз савдо-иқтисодий муносабатларида яхши натижаларга эришишга муваффақ бўлди”, деди Россия президенти:\n- Бу позитив тенденцияни мустаҳкамлаш, жумладан, Бутунжаҳон Савдо ташкилоти замонавий қоидаларига асосланган МДҲ доирасида Эркин савдо зонаси тўғрисида шартнома имзоланиши хизмат қилган бўларди. Бу шартнома маънавий жиҳатдан эскириб бўлган 1994 йилги Эркин савдо келишуви ўрнини босиши керак. Бунинг учун корхона, ширкат, минтақаларимиз ўртасидаги бевосита муносабатларни тиклашга қаратилган чораларни қабул қилиш керак. Россия Бутунроссия Кўргазма марказида ҳамдўстлик иштирокчилари павильонларини очишни таклиф этмоқда. Шу тариқа биз илгариги ва, менимча, фойдали бўлган анъанани тиклаймиз, деган эди Владимир Путин.\nРоссия раҳбари ВВЦдаги савдо биноларини 50 йилга йилига рамзий 1 рублга ижарага олишни таклиф қилди.\nКўргазма вакилларидан олинган маълумотга кўра, ҳозирда Россия ВВЦ ҳудудида ўз савдо-кўргазма марказини очиш шартномалари МДҲнинг еттита давлати билан имзоланган: ўз павильонларини очишни Украина, Молдова, Қозоғистон, Тожикистон ва Абхазия режалаштираётган бўлса, Арманистон ва Қирғизистон павильонлари аллақачон фаолият юритмоқда.\nМосквадаги Ўзбекистон элчихонаси вакиллари Озодлик мухбирига¸ кўргазма ҳудудидаги павильондан воз кечиш ҳақида ҳеч қандай маълумотга эга эмасликлари ва “Известия” келтираётган маълумотни на тасдиқлаш ва на инкор эта олишларини билдиришди.\nЭндиликда Ўзбекистон Республикаси ижарага олишдан воз кечган ВДНХдаги савдо бинолар Рус география жамиятига топширилади.


Главная - Новости - Феруза Жуманиёзова ва Асилбек Нигматовнинг лицензияси қайтарилди\nСардор Раҳимхон ва Тоҳир Усмонов мана, 4 ойдирки лицензиясиз қолмоқда.\nЖорий йилнинг 31 май куни “Ўзбекконцерт” давлат муассасаси Ўзбекистонда хизмат кўрсатган кўрсатган артист Сардор Раҳимхон, хонандалар Асилбек Нигматов, Феруза Жуманиёзова ҳамда Тоҳир Усмоновнинг лицензияларини муддатидан аввал тўхтатган эди.\nЎзбекконцерт маълум қилишларича, хонанда Феруза Жуманиёзова ҳамда Асилбек Нигматовнинг лицензиялари қайтарилган.\nҚолган икки таниқли хонандалар Ўзбекистонда хизмат кўрсатган артист Сардор Раҳимхон ва Тоҳир Усмонов мана, 4 ойдирки лицензиясиз қолмоқда.\nЮқорида номлари келтирилган хонандаларнинг лицензиялари “Ўзбекконцерт” ДМ раҳбарияти томонидан ўтказилган йиғилишга беписанд қараб, унда иштирок этмагани учун олиб қўйилган эди. Бугун, 27 сентябрь куни “Ўзбекконцерт”да навбатдаги йиғилиш бўлиб ўтади. Қизиқ, бу сафар кимлар лицензияси билан хайрлашар экан? Плееры с фильмом для сайта онлайн кинотеатра


“Тортма, бизни Улудағ..”. янги ҳикоя. Саломат Вафо - Nurzamon.uz\n“Тортма, бизни Улудағ..”. янги ҳикоя. Саломат Вафо\nЭрталабдан сарой тепалик тамондан шовқин-cуръондан, ур – йиқит, тошларни тошларга қарсиллаб урилгани эшитилди. 2000 йиллардан сўнг томи қизил уйлар кўпайган Улудоғ йўлида жойлашган уйлар атрофида қиёмат қойим қўпарди. Катта кўча тамонлардан болаларнинг “татли смит, лимонли мидия..татли смит олинг..” деган саслари эшитиларди. Болалар араваси дигирчаги тошларга урилар, уйдим-чуқурга тушар, “аҳмоқсан Турғут..”, “Ўзинг ҳам қизлардай аразлаб ўпкалайсан, сўтак..”..деган узуқ-юлуқ тортишувлари эшитиларди. Қаердадир юк машинаси мотори ёнар, вайронага айланган қишлоқ чеккасидаги уй деворларини бузиб юрган бульдозерларнинг кучанган товуши қулоққа чалинарди.”Вар..варр..вар..” тиниқ ҳавога оппоқ тутунлар чиқариб тарилларди.. “KiralTV”да Сезен Аксу қўшиқ айтар, кўча итлари ҳурар ва ҳар замон – ҳар замон хотин кишининг йиғлагани эшитиларди. Атрофни қамраб олган қоришиқ шовқинлар, ғола –ғовурлар қатида “..оҳ, Истанбул..оҳ Истанбул..” деган оҳанглар кўкка юксаларди.\n- Нега тошларни турган жойидан силжитасан..ёё.Ё, худо.. қандай хотинсан ўзи, қаердан келдинг?. Бу тошлар.. сенгача ўттиз йил майдон ва кўча четида уюлиб ётганди..ёё.Ақлинг жойдами сен хотинни пойдевори метиндай қаттиқ уйлар қаёққа силжийди. Мени тўрт авлод ота-боболарим шу тош уйларда яшаган.Боқ..Ўттиз йил давомида бирор одам неча бор қоқилиб йиқилса-да, болалар бир-бирига отса-да, ҳатто унинг борлигини билмаганди.Бу ерда одам билан одамнинг иши йўқ –ёё..тош ёки уй билан кимнинг иши бўлсин..Нимани билмоқчисан, сени ўзи бу ерга ким чақирди?.Турку дейсан. Сен хотин туркуни бошингга урасанми, кимга керак сенинг туркунг. Турку деб ўзингни кўрсатмоқчимисан. Ана Салим шаркичи.. кун – тун дастурхонига бир тақсим пишлоқни қўйганича Улудоғнинг қорли чўққиларига боқиб, куйлай- куйлай ўлиб кетди.Ўлиги уйида уч гун қолиб кетибди.. ким кўмади уни..ёш йигитлар..қизлар ҳам Истанбулга, у ёғи Германияга кетиб қолган бўлса..\nАктиёр ва рассомларга ўҳшаб узун сочини ёйган, эллик ёшларига чиққан, қирмизи футболка билан яшил спорт кийими кийган Бибисора катта –катта тошларни мото билан тортар, кичикроқларини уй пойдевори остига дупурлатиб ториб туширарди. Оёғидаги спорт пойафзалига тупроқ ва майда тошлар тўларди.Хотин терларини артиб кўзларини қисиб Улудоғнинг булут ўраб турган чўққиларига боқиб, чуқур ҳўрсинди. Кулранг бўёқ сурилган узун бармоқларининг тирноқлари сингган эди.\nУ Туркияга бориш хабарини эшитганда қувониб боши осмонга етганди. Кўз олдига мехмондўст рассомлар, қўшиқчи ва зиёлиларни келтириб, ҳар оқшом уларнинг уйларида, студияларида ўзини тасаввур этарди. Ўз уйидан 5 - 6 минг километр узоқликда то Истабулгача хомуш туманлар орасида ётган греклар Босфорус деб атайдиган бўғоз сувларида дунё мамлакатлари ва Туркиянинг ой тасвирли байроқлари ҳилпираб турган ҳашаматли оқ, мовий ва қизил рангдаги лайнерларга, йўл бўйидаги кафеларда оёқларига жун одиял солиб чой ичиб ўтирган одамларга, эшик олдига мандарин, апелсин, банан, олма ва бошқа мева ва сиёҳ ранг карам, сап-сариқ сабзилар,олов рангли цитрус мевалари терилган кичик дўконларга, дўкон олдидаги чой бардоқ билан газета ўқиб ўтирган мўйловли қориндор сотувчиларга карахт тикиларди. Йўл чеккаларида қип- қизил ва сариқ гулларини сақлаб қолган қирмизи, сариқ япроқли кичик оғочлар эгилиб турарди.\n- Мен сенга айтдим..ёё.. дошлар бу ёққа отма деб. Тоғ тортадими, кимни тортибди...Сенга ким айтди?.Уйларними..ёки одамларними...одамнинг ақлини тортди..нелар дейсан сен хотин.Кимни тортса ҳам санго на..Буни сенга ким айтди.. кеча юртингдан келиб ўзбилармонлигингни кўрсатасан. Эртага Қарамон полицияси маҳкамасига чиқаман, сени Туркиядан депорт қилсин.. ҳатто султон Сулаймон чақирган бўлса ҳам..- дейди Қора денгиз ўз қаъридан қирғоғига чиқариб ташлаб бир силкиниб узун супургиси билан кўчага тушгандай олтмиш ёшларидан ошган бурундор, узун сочларни боғлаб олган мовий кўз Демир бобо.\nБибисоранинг бурундор Демирга кўзи тушиши билан кўз олдига уч бўлак катта- кичик “YYY” ҳарфи келиб кулгиси қистарди.Бобойнинг ўзига хос сўзлаш услуби бўлиб, агар у уч калима гап айтадиган бўлса, шуларнинг ичида ўн марта “Y” яъни ўзбекча “Ё..Ё”лаб сўз оҳангини маҳорат билан оширар ва сўзлаш баробарида баъзан ялинар, баъзан дўқ урарди.\nБибисоранинг Туркиянинг Улудағ тамонларга келиб қолгани ҳам бир тасоддиф бўлган эди. У ишлайдиган Тошкентдаги адабиёт илмий текшириш институти кафедрасида профессор аёл касал бўлиб қолди. Олимлар ичидан мусиқа тарихи билан шуғулланадиган Бибисора Хўжаевадан бошқа одам топилмаганидан сўнг уни юборишган эди. Шундай қилиб Бибисора “Хоразм халфа қўшиқлари ва турк туркуларининг илдиз аспектлари” номли дастур билан Улудағ этагидаги уйларига келиб қолган эди. Дунёнинг тўрт тамони мамлакатлари аэропортларининг мовий, қизил, яшил тус белги қоғозлари ёпиштирилиб урилиб – сурилавериб қашқа ҳолатга келган, китобларга тўла оғир жамадонини ”ЁЁЁ”чи Демир бобо аравачасига юклаб уйигача олиб келиб берган эди.Келиб билишдики, Демир бобо аёл яшайдиган чет уйнинг ёнидаги... ўғил –қизлари хорижга кетиб ёлғиз ўзи яшайдиган қўшни бўлиб чиқди. Бибисора маҳаллага келиб жойлашган кунлари одамлар кўчаларда, дўконлар олдида тўп-тўп бўлиб, қайғу билан бош чайқаганини кўрарди. Булар билан танишиб билдики, 60-70 йилдан бери ўлмай – нетмай худо берган ўз насибасини еб – ичиб яшаб юрган В.Ў..ўша..ўша турк қўшиқларининг устаси Заки Муреннинг шогирди вафот этган эди. Бибисоранинг белгиланган иши шу бўлгани учун хофизни вафот этганига турклардан кўпроқ қайғуди. Улудоғ йўлидаги Қорамон элатидаги сўнгги туркучининг вафоти унинг Туркия сафари моҳиятини йўққа чиқариш билан баробар эди.\nТошкент – Истамбул учоғи ҳавода силкинишларга дуч келганими ёки йўл азобими эртаси ҳам ўрнидан туролмай деразалардан кўм - кўк осмон ва шохлари кўринаётган оғочларга тикилиб ётди. Яқин орадаги элат масжитидан азон товушлари янгради.Ҳар сафар Истанбулга борганида самонинг мовийликларига қўшилиб кетган, саноқсиз шамчироқлар кўтарган, бағрига олтмиш минг ибодатчини сиғдирадиган “Султан Аҳмет” масжитида намоз ўқишни орзу қиларди. Туркий оламнинг шарафи бўлган масжитнинг кўкка қадалган минораларига соғинч билан тикиларди.Шамоллар эсар, олисларда Қора денгиз, Мармара, Эгей денгизи туман кўрпалари остида туш кўриб ётарди.Вақт –бевақт кемалар вуп-вуп товуши, денгиз шовури, машиналар саси ва безбет бакланларнинг норози чинқириқлари қулоққа чалинарди. Денгиз тамонда оппоқ бўрон қушлари ҳавога кўтарилар яна қўнарди. Афтидан озиқ илинжида денгиз қушлари балиқчилар ёки сайёҳлик кемаси орқасидан эргашишарди. Ҳовлида Улудағнинг қорли чўққиларига ҳасрат билан тикилиб ўтирарди..Бибисора кўп хорижий мамлакатларда яшаган бўлса-да..туркларни бирор халққа ўҳшата олмас..инсонларнинг гап-сўзи тутуми, сахийлиги, баҳс этиб бир – бири билан йумуриқлашиб кетиши Хоразмнинг кўна Моноқ элати эски одамларини эслатарди. Бибисора ўзининг қисматида туманлар ичра, буғлар орасида ётган Истанбул биланми ёки Анқара биланми ўҳшашлик сезар, Истанбул ҳам қадимий гўзал, ҳам замонавий тезоб эди. Бибисора ҳам болалигида қаттиқ қўл ота тарбияси билан ўсиб ТВкиноларида кўриб айни шу тарбияга қарама –қарши мактабда элат қизларидан фарқли енгсиз, калта кўйлак киярди. Университетга ўқишга кирганида сочларини қирқиб қишлоққа борганида отаси “ сени шоирлар Ойдин Ҳожиева ва Ҳалима Худойбердиевалар каби сочингни турмаклаб ўртасидан фарқ очиб юрарсан” деб астойдил ҳафа бўлганди.Бугун ҳам замонавий кийиниб, эрталаб бамдод намозини ўқиш ҳолати билан бугунги ва кечаги Истанбулга ўҳшарди.Унинг қисмати..ота юртдан узилиб европа ва осиё қитъаларига сочилиб кетган турк халқининг хасратли тарихи, бой берилган Усмонийлар тупроқларига..неча бор йиқилган, неча бор қалққан Хоразмшоҳларнинг оловранг байроқларига ўҳшарди.\n“О, менинг ҳасратим Истанбул..”.”О, менинг сахролар бағридаги она юртим Хоразм..байроқларинг қаерда, болам”.\nҚўшни чолнинг бақириқ –чақириғидан юрагида пайдо бўлган оғриқ тарқамагани боис, электр токига уланган Samsung телефонини қопчиғига жойлаб,юқори маҳалладаги бахшининг олдига йўл олди.Йўл бўйида хрестианларнинг қадимий черковлари тамондан эфир мойи ва ёнган мум иси келарди. У Хиндистонда бўлганида ҳам куну –тун қўнғироқ занги жаранглайдиган хиндларнинг Вушу, Брахман, Шива ва Киришна каби кўп сонли худолари ҳайкаллари тизилган темплларига кириб тиловат ва мандра қўшиқарини тинглаб ўтирарди. Тош сахнлар, шамларнинг эриган эси, шип –шип урилган яланг оёқ товуши, хинд аёллари оёғидаги шокилалали занжирлар, ёрқин ранг сариларнинг ерда судралиши, гулдор шифтларга осилган саноқсиз ялтироқ қўғироқлар саси бутун умр ёдида қолган эди. Бибисора остона ҳатлаганда кичик ҳовлининг кириш жойида турли – туман кичик иконалар,Исо а.с.қўлларини юқорига кўтарган, касалларга шифо берувчи “Табиб она”, тиззасида бола олиб ўтирган “Учқўлли она” сурати акс этган деворга иладиган иконалар, кичик сувратлар,кумуш занжирли медалионлар сотиб ўтирган қора рўмолли болгарми, хорват кампирларга кўзи тушди. Тошкентда Санъат музейида кўргазмада анқов ўзбекларнинг миллион доллорлар қийматли икки юз йиллик иконаларни осиб қўйишгани ва қачон, ким тамонидан ясалган деган ёзувни деворга ёпиштириб қўйишганини кўрганди. Андишали ва мехмондўст ўзбеклар дунёни ҳали ўзларининг чойхонаси мисолида беҳавотир ва тинч деб билишарди.Черковга кирганлар хайрия қутисининг ёнида узун, қисқа, йўғон ва ингичка шамлардан сотиб олишаётганди. Бибисора ҳам кичик шам сотиб олди. Айвондан ичкарига ҳаракатланаётган одамлар сафига турди.Черков баланд гумбазли ялтироқ зарҳал ҳошияли деворларга Исо Алиҳассаломнинг қутлашаётгани ва Чормихга тотилаётгани ва номини билмайдиган авлиёлар сувратлари акс этганди. Ривоятларга қараганда Исо а.снинг онаси Биби Мариямнинг қабри ҳам Туркияда жойлашган эмиш. Чор атирофга арфа товушлари аста тараларди. Шам қўяётганлар яшил, қизил тус ёрқин рангли кийим кийган, кўз ойнак таққан, йўл ҳалтаси осиб олган ўрта ёшли сайёҳлар эди. Бибисора узоқ умр ҳақидаги тилак ва дуоларини пичирлаб айтиб шам қўйди. Мехроб ва шам устунлари аро айланиб юрган одамлар унга нигоҳ ташлашди. Улар Бибисоранинг қора сочи ва хоразмча юзи билан унинг хрестиан эмаслигини кўриб туришарди. Сайёҳларнинг ажабланган нигоҳи залворидан совуқ уҳ тортиб “худо бир йўллар эса айри..” деган фикрни ўтказди ботинида. Сайёҳлар тўдаси дупурлаб юрар, уларнинг гўё ўз динларини иҳоталаган совуқ нигоҳи босими билан Исо а.с тасвирларининг ортида қолиб кетган эдим. Назаримда Исо чормих қилинишидан олдин у шунчалик қудратли бўлган, дунёни ўзгартирган ва ўз сўзлари билан мангу яшаш мақомига эришган бўлса-да, энг сўнгги лаҳзада одамлардан шафқат ва меҳр кутгандир. Мен Муҳаммад а.с уммати бўлган одам Исо қошида дуо айтиб шам қўйсам, не бўлар, ўз қалбим, дардларим, айрилиқлар билан Исонинг ҳузурида худога юзланаётгандим. Тириклайин териси шилинган Насимий, “анал ҳақ” деган шоҳ Машраб ҳам дор остига бу ёруғ оламда ҳокими мутлоқ ўз худойи Тало, Аллоҳ, тангри, Бог, Got учун боргандир. Балки, одамзод 21 асрда жами инсоният учун худонинг ягоналигини англаб етганида, ер юзида урушлар, қирғин- баротлар бўлмасмиди. Америка ва Мексика ўртасида қуш учиб ўтолмайдиган баланд деворлар кўтарилмасмиди?. Уруш бўлаётган жойлардан кўчаётган миллион-миллион норасида, тушларида иссиқ сут, ўзи юрар ўйинчоқ поездларни кўрадиган қочқинларнинг болалари юнус балиқлар салтанатида совуқ денгиз сувларида оқмасмиди. Очиқ қолган кўзлари қирғоқ қумлари, қирғоқ тошларига тўлмасмиди?.\n“Воҳ, армонли кетган гўдак болам”.\nБибисора бўйнига тушган сариқ гулли капрон шарфини бошига ташлаб қўйди. “Сен хотин нени билардинг. Боқ, “Тақсим”да аёл кийимини кийган, сочи елкасига тушган тирноқларини қизилга бўяган эркаклар камалак ранг байроқларини кўтариб ўз ҳуқуқини талаб қилиб ётибди. Уларни транс бир бало ..тересками, мереска дейди.Уй силжибди дейсан. Уй силжимай мен етмишга чиққан Демир Сариқая ўрнимдан силжийми..Алжирама сен хотин.. Отинг ким ўзи сени..Сара..сармиш..ненинг сарасисан ўзи?.Улудағ уйларни эмас, эркакларнинг шаънини торган. Аҳир сен билмасмисан электр поездда беш санъа хизмат этган эркак умрлар фарзанд кўрмас экан. Улудағ ўз оҳанграбоси билан бутун Туркия... тиконли симлар ортидаги Сурия, Болгария,Греция, Эрон юртини ва бу ёқда Қора денгизи, Мармара денгизини торта биладиган қудратга эга..аҳир у тоғларнинг Улуғи..ёё..” деган сўзлари қулоғида садо берарди.Баланд - паст йўлллардан юриб уста Эминнинг уйига киргунча арфа товушларини шамоллар Мармара денгизи тамонга олиб кетди.Уста уйининг кичик боғчали ҳовлисига кириши билан хофизнинг қора тусли хижоб ўраган ва кенг шалвор кийган хотини кутиб олди.Эмин устанинг негадир ранг –рўйи сўлғинроқ Бибисорага деворига: боғлама, тор,зурна ва ноғора каби турк мусиқа асбоблари осилган болиш суянчиғли дивандан жой кўрсатди. Ўзи болаларни имлаб чиқариб, тўрда ўтирган америка ТВ каналларидан келган етмиш ёшлардаги эр-хотинга, Бика исмли венгар тадқиқотчи қизга бош ирғаганича созини тирнглата-тиринглата ...улуғ турк хофизи Ошиқ Вейсалдан шарқи бошлади. Қирқ ёшларидан ошган уста Эмин барча исломий одамлардай мулойим табассум билан соз чалиб куйларди. “..Инжу бунжуқини..бирақти гетди..Умудим сандадир ..гет Лейла, Лейла..” дерди хазин овозда. “Ошиқ Вейсал деюр..Гет, Лейла..гет, Лайла..” дея куйларди девордаги тор, зурна ўз қадим хотираларини. Америкалик мутахассислар ҳақиқий турклардай қўллари билан ҳавони сермаб, “воув..воув” дея ҳитоб этишарди. Венгер тадқиқотчи қиз шахт билан сақич чайнаб катта блокнотига бир нарсалар ёзарди. Бибисора турк, озарбайжон, хоразм бахшилари соз оҳанглари, қўшиқ матнлари, шарқи образлари аслият бир хиллигидан қониқиш ҳосил қиларди.\n- Туркий қўшиқларнинг онаси Хоразм бўлади, деди негадир америкаликларга юзланиб.\nБибисора бу фикрни айтиш билан қўшиқ куйланаётган даврада туркларнинг буюклиги ҳақидаги мусаффо фикрларга даҳл қилган, ҳаёлидан кетмаётган Демир бобонинг ёзғиришларига қарши чиқарди. Ҳаёлларида “ёё..ё”чининг ваҳимали фикрларини таг- туги билан йўққа чиқарарди.Ҳасратли қўшиқ хукмрон даврада ҳеч ким жавоб бермади. Америкалик фильм ижодкорари ва тадқиқотчи қиз ҳам туркунинг гўзал дунёсидан узилишни истамагандай унга фақат қараб қўйдилар, ҳалос.\n“Сана кўнглим бардим ёр..” ..” Гўзларим дўлийўр гежаларингдан\n”дея қўшиқ авжига чиққанда хизматчи болалар турк чойи билан кичик тавоқчаларда олам-жаҳон ширинлик олиб келишди...\n“Инжу бунжуқини..Лейла” хиргойи қиларди хизматчи бола.\nНим қаронғи хона..Усмоний шоҳларнинг зафарли юришларида турк байроқлари ҳилпраганда айтиладиган минг йиллик шарқи оҳанги..иссиқ чой ва ширинлик тоти томирларига мисоли олов бўлиб ёйиларди. Кўз олдига Моноқдаги қадимий қурли тўйлар, қарсиллатиб калла ташлаётган шохдор қўчқорлар..улкан олов атрофидада кўзларини юмиб, лабини чўчайтириб сурнай лазгисига ўйнаётган оломон, оқ сочли ўрта яшар кишилар, қовушмаган катта ковушли элат хотинлари, ялтироқ либосли раққосалар атрофида айланаётган ёш йигитлар, нозлана-нозлана бармоғини шақирлатиб ўйинчи хотиндан ўзиб кетаётган элат қизлари келди.\n”Ола..ол..ўҳ..ўҳ..ололмийсан ротолло..киштака..киштак ротолло..” дерди ўйинчилар.\nБибисора тадқиқотчилигини ҳам унутиб, қўшиқ сеҳрига асир бўлиб, ўрнидан туриб шижоат билан ўйнаб кетадиган ҳолатда эди.\n- Эмин уста..дунё туркларини сурнай лазгиси бирлаштиради..деди.\nБибисора устанинг турк туркулари тарихи, мейхана қўшиқлари ва самовий рақслар ҳақидаги сўзларини телефони диктафонига ёзиб оларди. “Ёнди бағрим кўмир каби, бир вафосиз умр каби..”. Уста Эмин баъзан ранжигандай товушининг бир кун ўчиб кетиш тақдирига учрашини билгандай телефонга ўйчан қараб қўярди.\nБугунги турк қўшиқчилик ва хоразм санъатида замонавий эстрада қўшиқлари устиворлиги инсон рухиятга зарарлигини.. ёниб –куйиб уста Эминга тушинтирарди. У осойишта ҳолатда “ҳоло сиздададе..ўйла ўлур...”деб қўйганди.\nБибисора Бейўғли кўчасидаги эшигига эски Усмонийлар даври маликалар, шахзодалар расми чизилган турку барга кириб келганида столларда бир – иккита одам ўтирарди. “Мани болам кима найлар..” дея ҳасрат билан куйларди “Қора боғ учун ..”композициясида туркия, озарбайжон, Босния, Ўзбекистон қўшиқчилари ҳар бири ўз мамлакатида бир қўшиқни ижро этишарди уста Эмин қўйган Youtube видеосида. “Бу-да турк туркусининг яна бир хили”. Узоқ чалинган дўмбира, соз, гитара ва кларнет товушлари қулоғига ўрнашиб қолган эди. Бибисора Россия ТВсидан арман созандаларининг қордан оппоқ пўстин кийган Арарат тоғига юзланиб жуда узоқ –узоқ кларнет чалганида кўзларига ёш келганди. Оҳанглар азалий авлодлар тилинда икки тилли ва турли мазҳабли халқларнинг армонли тақдирлари ҳақида йиғларди. У Хоразмда бугунги кунда кимсасиз ота уйи Моноқда омборхона ёки тандир жойда қолиб кетган ёғочларга ўҳшаган тахталари энли-энли столга жойлашиб, уста Эмин берган шарқи матнларини ёйиб кўзойнагани тақди. Узун қора халат боғлаб сочини 20 йиллар совет камсомолларига ўҳшаб юқорига тараб ялтиратган қоп- қора официант бола уни таниб жилмайди.\n- Ҳуш гелдинг абла, гал..гал.\nБибисора Истанбулнинг энги –бугри Бейўғли кўчаларини кезиб ҳар кун турку куйланадиган шу қаҳвахонани ёқтириб қолган эди. Кичик айвон сахни тўлиб, соз оқшоми бошлангунча иссиқ лаҳмажун еб, лимонли чой ичди. Тамоқ еяётган оқ сочли, кўз ойнакли, ола –була кийинган одамларни европаликлардан ажратиб бўлмасди, уларнинг замонавий кийимлари.. қимматбаҳо соат ва сумкалари, ҳатто столидаги катта тавоқлардаги емаклар, салатлар, айвондаги тотли атир бўйлари қалбида бегоналик ҳиссини уйғотарди. Искандар ёки турли кабаб турлари каби қиммат тамомларга пули етмагани учун арзонроқ емаклар билан қаноатланарди. Уста Эмин берган қўшиқ шеърларини ўқиб роҳатланардди. Официант болалар стол устидаги шамларни бир – бир ёқишди. Кафе толорлари, айвон сахни усмонийлар даври маданиятини эслатадиган жимжимадор қандиллар, девор фонуслари аста- секин ёниб мусиқа марказида янграётган Кенний, Георгий Сахон саксафон оҳангари пасайиб тўҳтади. Тор қаҳвахонанинг бир стул сиғадиган жуда тор саҳнасида ним қаронғи чироқлар ёнди. Қирқ ёшларидаги жингалак соч эркак ёнидаги шиқилдоқ ушлаб ўтирган яшил шарф ўраган қизга им қилиб қўшиқ бошлаб юборди.”Гўзларима ёш галди, ама сан галмас ўлдинг..” дея куйларди хофиз. Бу турк элатларидаги қадимий турку эмас, замонавий йўналишдаги миллий қўшиқ эди.. “..истарсан бу жонимни ол сана қурбон..”.Бибисора эски пастак шифтгача туташиб кетган катта деразадан Улудоғнинг қорли чўққиларига боқди. Бутун дунёни сув босган замонда Нуҳ пайғамбар..Библиядаги Ноя.. улкан кемаси билан балки шу тоғнинг 2553 метрли энг баланд жойига келиб тўҳтагандир. Сўнг Нуҳ пайғамбар қаҳр билан ҳассасини.. зарралари оламга сачгаран сувга урган чиқарки, тоғнинг ғарбий тамонида ҳозирги Анадўлу манзили пайдо бўлгандир. Бир ёқда ҳали Исломбўл бўлмаган буюк Истанбул пайдо бўлгандир. Кўк тенгриси “..мен туркларга дунёнинг энг баҳаво ерларини ато этдим ..” деганидан кўп замонлар сўнг буюк силкиниш,ларзалар, туфонлар содир бўлган эди. Бу чўққиларда Олимп худолари Троя уруши жангларини, мисоли термит чумолилардай улкан Троя ёғоч отини алдов билан қалъага олиб кирилиши ва ҳали уйқудан уйғонмаган шаҳарнинг ибоатга бош қўйган қариялари,парқу тўшакларда ётган келин – куёвлар ва энасининг эмчагини недир фожени англагандай туюлиб-туюлиб эмаётган бабакларнинг ўлдирилишини, кўзларга найзалар санчилишини, бозор ва шаҳар майдонларига осилишини кузатиб туришган.\nЯна..яна 12 асрда Буюк дашти қипчоқда..ҳозирги Қозоғистон ҳудудида дунёнинг..турк ўлкаларининг бойлиги,буюклигидан мағрурланган..воҳки, ўзи умрлар курашган, аммо .. еттинчи авлоди исломни қабул қилган Чингизхон ҳузурига бир тўп оломон дўмбира чалиб келган эди. “Ай..ҳай..ай..ҳай..” дўмбира даштлар, сахролар, булутлар, шамоллар тилида йиғларди..”Ай..ҳай..ҳай..Ҳой қизил сақол.. таҳорат билмас..ёвуз Чингиз боланг ўлди..боланг ўлди. Сенми Жалолиддин Хоразмшоҳнинг олти яшар ўғлини тириклайин юрагини суғурган Чингиз..боланг ўлди..Энди сен ҳам боланинг ўлими ҳасратини ҳис қилгин..” ....Оқ чодирнинг тўрида, хоразмшохлар саройидан ўлжа олинган олмос тахтда ёнтоқ солиб қайнатилган туя сутини ичиб ўтирган қаҳрли Чингизхон қисиқ кўзли юзини кўтарди.\nВоҳ, ер юзини уч юз эллик йил титратган..қабри устида ҳам бир кеча кундуз минг от чопган Чингизхоннинг ёвуз қалбига ҳам дўмбира ноласи етиб борган эди. Туркнинг қадим дўмбираси шамоллар ва сахро тилида Чингизхонга “Жўжи ўғлинг қирқ ёшида қирон бўлди, қирон бўлди..” дер эди.\nБибисора чўчиб ўзига келди, боши устида недир осилиб турарди. Наҳот уни ҳам сазойи этиб майдонга олиб чиқишади?. Кулиб қўйди, унга рўмол ушлаган бир қўлига кумуш билак узук таққан йигит қўл узатиб турарди. Бирдан ҳаёлига Демир бобонинг “сен нени биласан..булар энг катта хаз-ҳузурчилар ”сўзлари келди..Улудағ чўққиларидан..Нуҳ кемалари тўлқинларидан Бейўғли кўчасидаги қадимий майхона залларига гурсиллаб тушди.\n.....миллий турк қўшиқлари янграётган қаҳвахонанинг тор саҳнида ўттиз чоғли эркаклар, аёллар, қора футболка кийган ёш йигитлар, жинси шимли гўзал турк қизлари бир –бирига жимжималоғини ўтказиб занжир ҳосил қилиб катта – кичик рўмолларини силкитиб халай рақсини ўйнашарди. Қаҳвахонанинг бир тамони Қора денгиз тарафи .. иккинчи тамони Усмонийлар қандил, фонуслари орасида ўттиз чоғли одам халай чекиб жой торлиги учун айлана олмасдан болаларнинг улкан осма соат капгирларидай сахннинг у бошидан бу бошига бориб келишарди.\n“..сен бугунги ҳаётни билармисан..уйдан чиқиб катта шаҳарларга ишга кетган ўғил – қизлар ота –онаси ўлганда ҳам келмайди. Эҳ, қардош. Галстук таққан, костюм – шим кийган пўрим эркаклар хотин, ё қизга қарамайди. Э, қиёмат тушган.. 80 ёшлик худони инъкор этган бой телевизорда ўз маҳбубаси бўлган мовий кўз ёш йигитга машина совға қилганини айтишдан уялмайди. Биласанми,булар энг катта эгоистлар..бир эркак бошқа эркак билан эр-хотин бўлиб яшаса..бировга озори тегмаса санго на деяр..Ана Европанинг шаҳарлари ҳокими.бошлиқлари шу камалак ранг байроқ кўтарганлардан экан.Улар жуда бахтли эмиш.Булар кимсани сўйлатмас, ана Афғонистонда ҳар бир эркакнинг бир баччаси бўлмаса уят-номус ҳисобланади дейди ўз хазини ўйлаб.Балки, шуларни-да мангу зулматда қолдириш учун энг кучли халқпарварларининг қўйнига.. Навоийни таниганларга..баччаларни ташлашар..Балки, турли жамиятлар навқирон эркаклардан фойдаланиш учун уларни эркакка рўбарў этар..Ўзинг айт..бахтли..оиласи мустаҳкам одамни бошқариб бўларми, у энг аввало оиласини ўйламасми..Не десанг де.. инсоннинг инсонлиги... аёллиги,эркаклигини парчалаб, элат ва халқларни бирлаштириш, бу Мустафо Камол Ота турк ғояларини, туркчилик, туркий элатларнинг келажагини йўқотишбилан баробардир.Европани..Американи йўқотиш демакдир. Мен етмиш ёшли Дамир Сариқая юқори маълумотим бўлмаса ҳам ул галстуклиларга айтаман. Ҳой, сен туркмисан..ўзбекми, қозоқми..пуштунми.. Афғонистон қирқ йиллардан бери уруш ўчоғида ётган жоҳил ўлка..чойхоналарида бангилар, бачча ўйинлари урчиган, шайтоний қаҳқаҳалар кўкка ўрлаган қайғули юрт. Не дейин сенга Жалолиддин Румий ва Навоийнинг юрти.. Афғонистондан дунёнинг..Американинг Аляскасигача энг кучли қора дорилар тарқалади. Энди сен Ота Туркнинг улуғ байроғини кўтариб тенглашадиганинг қайғули афғон тупроғидаги баччабозлар бўлдими?. Ўзинг сўйла.. эртага ким туркни туғади..сенинг шиша идиш пробиркада туғилган болаларинг.. қалб не, ватан не, миллат нелигини билармикан?. Боқ, сенинг шишада яралган ўғлинг ўзидай бир эркакни остонангга етаклаб келса, шунда гўражакман сенинг холингни.. Умринг, отинг, зотинг..ҳали кўзинг очиқлигида тўҳтаб номинг ўчганида.. йўқолганида “ассалому алейкум.. афандим” дерман. Воҳ..фонус..туғ кўтарган шарафли турк ўғлонлари..энди эртакларда уҳларми?. Ана сенга турку..ана сенга Ашиқ Вейсал.. эртага турк халқини излаб бир ёғи Америка, бир ёғи Қибрисни газмасак бўлди.”..дерди мияси сахнига жойлашиб олган узун соч Демир.\n“Асло, Сариқоя афанди...сиз янглишасиз. Сиз унутилган кўна туркуга ўҳшайсиз ” деди ўзига сўйлагандай.\nХалайчилар..Бутун саф дупурлар гўё онасига эргашган пингвин болаларидай беш олти қадам юриб тиззаларини юқорига кўтариб ўнг ва чап тамонга буриб оёқларини Хива хонининг “Хон чиқар ”куйи монанд ташлайдиган тулпорлар каби ерга ташлайб “ҳай..ола гўззим сандан айрилдим..ёё..” деб қўйишарди. Айни халайчиларнинг хайқириқлари Бибисорага “ЁЁЁ..”лаб юрадиган Демир устанинг буралган мўйловлари қўлига тақилган турли хил арзон-гаров чиғаноқ ва кўзмунчоқлардан ясалган билакузукларини эслатиб кулгиси келарди. Бирдан аланарса гумбирлаб эски усмоний қандиллари, фонуслари зириллаб, шам чироқлар ўйнаб кетди. Туркияда кўп портлашлар бўлиб одамлар ҳалок бўлгани учун халайчилар бирдан қотиб қолди.\nҚўшиқлар уммонида сузиб юрган жингалак соч хофиз ҳам “олагўзим сандан айрилдим..” дея тўҳтаб микафонга юзланди.\n- Азиз арқадошлардан Сизлардан узр сўрайман. Ҳар оқшом ёнимиздаги қўнгши тунги клуб ўз ишини бошлайди. Бизнинг жўжиқлар деразаларни ёпмаган кўринади.\nУзун қора пешбандли йигитлар деразаларни ёпиб, қалин пардаларни ҳам тортиб қўйишди. Аммо деразалар ёпиқ сахнда жуда улкан тебранишли мусиқа саси қаҳвахонанинг чала ёпиладиган деразаларини зириллатарди. Жингаак соч жон куйдириб қўшиқ айтса ҳам саф бузилиб халайчиларнинг кўпчилиги жойларига ўтиришди. Қаронғи залнинг бир бурчагида ўчирилиши унутилган девордаги телевизор “ХeberТV” канали аллақандай тўпалон, у ёқдан, бу ёққа чопаётган одамларни кўрсатарди. “Ўзбекистон аҳолиси сентябрь ойида 33 миллиондан ошди. Аммо, ўзбек олимлари 7 – 8 миллион эркак хорижга ишга кетган, демоқда. Туркия хабарларига ўтамиз.Тоққа яқин қурилган эскироқ уйлар пастликка қулаб тушди..Қурбонлар сони ҳали аниқ эмас.Бу олдин ҳам содир бўлгани учун ..нега тоғ тамондаги уйларнинг силжиганини ҳеч ким айтиб бера олмаяпти..”дейди диктор. Телевизор экранида жарми, унгурлар лабида ҳаяжонда югуриб юрган тасвирчи ва журналист кўринарди.\nҚаҳвахона залида англаб бўлмас тараддутми, саросималик зоҳир эди. Гўё тамаки тутуни, емак хидлари, атир ифорлари билан таранг тортилган ҳаво оғирлашиб кетганди. Бибисора ҳисоб – китоб қилиб йўлга тушди. Жингалак соч хофиз айтган тунги клуб кўп қаватли бинонинг биринчи қавати ва ертўласига жойлашган жуда катта ресторан экан. Ҳали ҳам рок стилидаги чинқириқ ва бақириқлар, орада машҳур Элтон Жон қўшиқлари улкан овоз кўтаргичда варанглаб ётар, турли рекламалар билан безатилган чароғон кириш жойида ўн нафарлар йиртиқ – ямоқ женси шим, қора футболка кийган, қулоқ бурнига сирға персинглар таққан крассовкали қизлар, сочлари жайрадай лаклаб кўтарилган ёки чироқ нурида мармара денгизидай ярқираётган тақир бошлар “ким сана на деди..” дея даҳанаки жангга киришарди. Уларнинг тату тамғаси туширилган билаклари, тақир бошлари, юзлари қаронғиликда ялтираб кетарди.\n“Эй, аллоҳ.. умматингни ўзинг асра. Улудағ сенга не бўлди..нега бошимизга бу кунларни соласан. Сора..Бибисора қизим чок гўзал отинг бор экан. Сени бу ёбончи хотин нени билади деб эдим. Сен гарчак сўйлабсан. Қўйи ҳаммом кўчасидаги Айзан хотиннинг уйи қуйига қулаб кетибди. Воҳ, нега бизни тортасан Улудағ..одам боласига ато этган инсонлик шаъни учун қаҳр этдингми..аҳир сен бизнинг бошимиз тожисан..Улудағ”.\nБибисора узукли бармоқлари ва жундор билакларини кўкка кўтариб фарёд чекаётган Демир бобони кўриб ҳайратда қолди. Ҳамиша бақириб – чақириб юрадиган “ёёё”чи Демир чол қайси гўрдан пайдо бўлибди. Бу қария ўта ёнмас, сувда чўкмас Чинларнинг теракот тош черики лашкарига ўҳшайди. Қуш тинади, ит тинади бу тинмайди. ”Ортингга қарамс экансан, мен ҳам қаҳвахонада бурчакдаги столда ўтиргандим.Ўзларингча халай чекдингми, чек, чек..қаерга борарсизлар..Сенга юзланмадим, яна бу одам нега ёпишиб олибди деб ўйлама дедим. Анави ялтирбошларни кўрдингми,..буларга не кераклигини билармисан, биласан, биласан..энди сўзларимга инонгандирсан, турку..турку дейсан..Ашиқ Вейсалар ўлиб кетди, қардошим”.\nМайдон ва кўчаларда қутиларга солинган алланарсалар еб юрган сайёҳлар беғам юришир, дон,нон қолдиқлари учун қўнган юзлаган каптарлар дувиллаб кўкка кўтариларди. Дунёнинг турли жойларидан келган сайёҳлар поезддан қолиб кетган йўловчидай “воув..воув” деганича..фотоаппаратини кўтариб, ўзини каптарлар тўпига урарди. Бибисора кулмоқчи эди, негадир кўзидан ёш чиқди. Кўча бўйларига жойлашган дўконлар олдида кўк олма, қизарган нок, оловранг цитрус мевалар терилган, устунларга осилган сап-сариқ бананлар шамолда чайқаларди. Пештахтаси, айвонига лотинча ёзувда турк сўзлари ёзилган, одамлар бол ари уясидай кириб чиқаётган кафелардан турли тотли турк таомларининг ёқимли иси тарқаларди.\nШу он машиналар оқиб ётган шовқинли катта кўча тамондан ёш навқирон овоз билан куйланаётган таниш турку оҳангари эшитилди. Бибисора ҳаяжонланиб ўша тамонга юрди: унинг юзларига дўконлар олдига осиб қўйилган турк гиламлари,машҳур “Cotton”,“Mongo”брендлари кўйлак, иштонлари, рўмоллари, диний ашёлар сотадиган дўконда жой намозлар, узун қора хижоблар уриларди.Ҳар зарбадан Бибисоранинг кўзлари ёшланиб юмилиб кетар ва яна мувозанатини тиклай оларди. Аёл бозорлар, дўконлар исканжаси ва Истанбул осмонида қотиб қолган шовқиндан қутулиб очиқ ҳавода чуқур нафас олди. Туркия осмонида оқ булутлар кезар, Босфор тарафларда кемалар вуппилар, “Капали Чорши” туғён этар ва қуёш чарақлаб нур сочарди. Кўча четида эски пойафзал кийган икки нафар ўн икки, ун ўрт яшар..аввал Бибисорага емак сотган болалар кунжутли смит кулчалари, лимонли мидия чиғаноқлари тўлдирилган аравасига Туркиянинг қип-қизил байроқчасини қистириб елиб боришарди.Уларнинг аравачасидан тахланган оппоқ қоғоз рўмолчалар денгиз қушларидай пориллаб учарди. Аёл олам – жаҳон қувонч билан қўлини кўтарди, аммо болалар уни кўрмас, эшитмас ўзларига, ўзлари маст бўлиб куйлашарди.\n“Ашиқ Вейсал на деюр..гит Лейла..гит..гит..инжу бунжуқлари..гет..ёр..” дея бор товушлари билан бақириб кулишарди. Улкан бахри уммонлар қошида, инсон тақдирлари, йиғилар, шодликлар, кулгу, бойликлар, ҳасратлар, орзулар, шамоллар остида икки бола аравачасини етаклаганича елиб боришарди. Шамолларда учаётган қоғоз қушлар орасида, шўр кўзёшдай чайқалаётган денгиз қатида Туркиянинг қип-қизил байроғи гоҳ кўринар, гоҳ кўринмасди.\nмарт -апрель 2019 йил.\nТошкент. "Сокин" кўчаси.


Тўйларига президент Ражаб Тоййиб Эрдўғон ташриф буюрган туркиялик машҳурлар (фото) - Zamin.uz\nТуркиялик айрим машҳурларнинг тўйларига мамлакат президенти Ражаб Тоййиб Эрдўғон ташриф буюриб, ёшларга шахсан бахт тилаган.\nТуркия гўзали ва актриса Амине Гюлше «Асло воз кечмам» сериалидаги роли билан мухлисларга маълум. Швецияда туғилиб катта бўлган актриса, 2019 йилда келиб чиқиши турк бўлган немис футболчиси Месут Ўзелга турмушга чиққан. Ушбу никоҳ оқшоми Туркиядаги йил тўйларидан бири бўлган. Маросимга шахсан Туркия президенти Ражаб Тоййиб Эрдўғоннинг ўзи, рафиқаси Эмине хоним билан биргаликда ташриф буюрган. Футболчи Месут Германияда туғилиб катта бўлганига қарамай, Туркия билан алоқаларни йўқотмаган ва ҳамиша Эрдўғонни қўллаб-қувватлаб келган. Месут ва Эмине 2020 йилда қизли бўлган ва унга Эда деб исм қўйган.\nШунингдек, Туркиянинг амалдаги президенти 2017 йилда «Эртуғрул: Тирилиш» сериали юлдузи Эсра Билгич ва футболчи Гёкҳан Торенинг никоҳ тўйида ҳам иштирок этган. Бироқ президентнинг ташрифи икки ёшнинг бахтининг давомий бўлишига кафолат бўлмаган, жуфтлик орадан икки йил ўтиб ажрашиб кетган. Тўйида президентга камида учта фарзандли бўлишни вада қилган Гёкҳан эса орадан ҳеч қанча вақт ўтмай қайта турмуш қурган ва бу гал Эрдўғон иштирок этмаган.\nЭрдўғон турк киносаноатининг кўзга кўринган юлдузи Мурат Йилдирим ва марокашлик модель Иман Албан тўйида иштирок этмаган бўлса-да, совчи сифатида Facetime орқали моделнинг отасидан қизини Муратга беришини сўраган. Жуфтлик 2016 йилда турмуш қурган.\nШунингдек, таниқли юнон-кураш спортчиси Риза Каялпа тўйи ҳам давлат раҳбари иштирокисиз ўтмаган. Олимпия чемпиони бўлган спортчи, 2019 йилда Зейнеп исмли қизга уйланган. Анқарадаги ҳашаматли ресторанларнинг бирида Эрдўғоннинг шахсан ўзи ёшларга никоҳ гувоҳномасини топширган.\n24-12-2018, 06:01, Спорт\nЛёв: «Бир сабаб билан Ўзилдан кўнглим қолди»\n10-12-2018, 12:46, Спорт\nЎзилнинг Германия терма жамоасидан кетиши тўғри қарорми?\n23-07-2018, 17:14, Спорт\nАрда Тўрон уйланди, Туркия президенти гувоҳ сифатида никоҳ маросимида иштирок этди (фото)\n13-03-2018, 11:57, Спорт\nМесут Ўзил "Барселона"дан 10 млн евро маош сўрамоқда\n23-11-2017, 22:30, Спорт\nМесут Озил Туркия гўзали билан учрашмоқда (фото)\n18-08-2017, 02:58, Спорт


"Бухоро"га хорижлик мураббий келади... / CHAMPIONAT.asia\n00:54“Валенсия”ни бошқаришга уч нафар даъвогар 0 00:24Жон Терри “Бристоль Сити”ни бошқариши мумкин 0 00:12"Локомотив" - "Сурхон" учрашувидан ГАЛЕРЕЯ 1 23:36"Локомотив" - "Сурхон" 2:1. Барча голлар ва хавфли вазиятларни томоша қилинг 2 23:22"Қизилқум" - "Андижон" 1:1. Барча голлар ва хавфли вазиятларни томоша қилинг 0 23:15"Насаф" - "Металлург" 1:0. Гол ва хавфли вазиятларни томоша қилинг 3 23:12Рўзиқул Бердиев: "Агар бизда руҳият билан боғлиқ муаммо бўлганида бугун охиригача кураша олмаган бўлардик" 10 23:08Андрей Шипилов: "Насаф"ни табриклайман, лекин дуранг адолатли натижа бўларди" 2 22:35Толибжон Қосимов билан тортишув, Алижонов-Муҳаммадиев мавзуси, "Ўзбекистондаги иқтидорлар Россиядагидан кўп" - Андрей Фёдоров иштирокидаги матбуот анжумани 6 22:29Тачмурод Агамуродов: "Раҳбарият олдида виждонимиз тоза" 11 22:27Диёр Мирзабоев: "Ўйин пайтидаги ўзгаришларни Виктор Кумиков амалга оширмоқда" 4 22:13Равшан Ҳайдаров: "Сурхон"да потенциал бор" 8 21:54"Арсенал"нинг собиқ ҳужумчиси Москва клублари билан музокара ўтказяпти 2 21:53Coca Cola Суперлигаси. "Насаф" сўнгги сонияларда ғалабани илиб кетди 106 21:53Coca Cola Суперлигаси. "Қизилқум" "Андижон" билан ўйинда сўнгги сонияларда гол ўтказиб ғалабани қўлдан чиқарди 28\n29 май 2019 21:34\nТеглар : БухороГус ХиддинкАндрей Гордеев\nАйни пайтда бош мураббий лавозими бўш турган "Бухоро"да раҳбарият хорижлик мутахассисни жалб этиш илинжида.\nБахтиёр Ашурматов жамоадан кетгач бош мураббий лавозими бўшаб қолганди. Аввалги икки турда эса "Бухоро"ни ёшлар жамоаси мураббийи Мирислом Хасанов вақтинча бошқарганди.\nФИФА кунлари туфайли юзага келган танаффус пайтида Бухорога хориждан мутахассис келиши кутилмоқда.\nАйни пайтда раҳбарият россиялик Андрей Гордеев номзодини кўриб чиқмокда. Шу кунларда Бухорога Андрей Гордеев ташриф буюриши хамда клуб, жамоа ва шароитлар билан танишиб, музокаралар ўтказилиши кутилмоқда. Агарда музокаралар муваффақиятли тугаса, унда "Бухоро" ва Гордеев ўртасида битим имзоланади.\nҚайд этиш керакки, "Бухоро"ни бошқариши мумкин бўлган мураббийлар орасида Александр Хомяков номзоди ҳам илгари сурилганди. Бирок томонлар ўзаро келишувга эришишмади ва Хомяков "Андижон" вариантини маъқул топди.\nАндрей Гордеев ўз вақтида "Анжи"да Гус Хиддинк ёрдамчиси сифатида ишлаган. Мутахассиснинг охирги иш жойи эса Россия ёшлар терма жамоаси бўлиб турибди.\nАндрей Шипилов: "Насаф"ни табриклайман, лекин дуранг адолатли натижа бўларди" 2\nТолибжон Қосимов билан тортишув, Алижонов-Муҳаммадиев мавзуси, "Ўзбекистондаги иқтидорлар Россиядагидан кўп" - Андрей Фёдоров иштирокидаги матбуот анжумани 6


Эрдўғон яқин кунларда Сурияда амалиёт бошланишини истисно қилмади\n16:54 05.10.2019 (Янгиланган 16:56 05.10.2019)\nАмалиётнинг мақсади Сурия курдларининг мудофаа кучларидан Туркия билан чегарадош Сурия ҳудудини тозалаш ҳамда у ерда хавфсиз зона яратиш бўлади.\nТОШКЕНТ, 5 окт - Sputnik. Туркия ҳарбийлари Сурия шимолида амалиёт бошлашга тайёр. Бу ҳақда Туркия президенти Режеп Таййип Эрдўғон маълум қилди.\n“Биз тайёргарлик кўрдик, ҳаракат режаларини бажардик, зарурий кўрсатмалар бердик. Балки бугун ёки эртага биз бундай қарорни қабул қиламиз. Бу амалиётни ҳам ердан, ҳам ҳаводан олиб борамиз”, - дея Эрдўғон сўзларидан келтиради РИА Новости.\nТаъкидланишича, амалиётнинг мақсади Сурия курдларининг мудофаа кучларидан Туркия билан чегарадош Сурия ҳудудини тозалаш ҳамда у ерда хавфсиз зона яратиш бўлади.


Эронлик тадбиркор АҚШ судида Туркия вазирига пора бергани ҳақида кўрсатма берди\n17 декабр 2018, Тошкент вақти: 12:29\nРизо Зарроб (ўнгда) ва банкир Меҳмет Ҳакан Атилла (чапда) Эронга БМТ санкцияларидан бўйин товлашда ёрдам берганликда айбланмоқда.\nАҚШ маҳкамаси томонидан гувоҳликка чақиртирилган тадбиркор Ризо Зарроб 2012 йили Туркия иқтисодиёт вазирига 50 миллион доллар пора бергани ҳақида кўрсатма берди. Бу пулнинг Эронга АҚШ санкцияларидан қочиш учун сарфланиши керак бўлган 1 миллиард долларлик схеманинг бир қисми бўлгани иддао қилинмоқда.\nТурк-эрони тадбиркори Ризо Зарроб 29 ноябрь куни Нью-Йорк шаҳрида турк банкири Меҳмет Ҳакан Атилла устидан бошланган суд маҳкамасида Туркия собиқ иқтисодиёт вазири Меҳмет Зафар Чағлаян билан келишуви ҳақида кўрсатма берди. Банкир Эронга қарши санкциялардан бўйин товлаш учун уюштирилган фитна доирасида давлат хизматчиларига пора берганликда айбланмоқда.\n34 яшар Зарроб товламачилик бўйича ўзига қўйилган айбларни тан олди ва ҳукуматнинг энг асосий гувоҳи сифатида суд билан ҳамкорлик қилмоқда. У санкцияларни четлаб ўтиш йўлларини Чағлаян билан муҳокама қилгани, жумладан, Эроннинг ноқонуний пулини ҳалоллаб олиш учун олтин тўлдирилган жомадонлардан фойдаланганини ҳикоя қилиб берди.\nЗарроб Чағлаяннинг, “Агар фойда ўртадан тенг бўлинса, бу ишда ёрдам беришим мумкин”, деган гапини келтирди.\nУшбу жиноят иши юзасидан Чағлаянга айблов эълон қилинган бўлса-да, у очиқда қолмоқда ва айбловларни рад этмоқда.\nТуркия жорий президенти Режеп Таййип Эрдўғон бош вазир бўлган кезлар Чағлаян унинг ҳукуматида иқтисодиёт вазири эди. Туркия ҳокимият идоралари 2013 йили у билан бошқа вазирлар Зарробдан Эронга БМТ санкцияларини четлаб ўтишда ёрдам бериш мақсадида пора олган-олмагани юзасидан суриштирув бошлагандан сўнг истеъфога чиқиб кетди.\nЗарроб Туркияда ҳибсга олинди, бироқ Туркия ҳокимият идоралари уни қўйиб юборди ва барча айбловларни бекор қилди.\nАҚШ ҳокимият идоралари ушбу жиноят иши Туркиядаги суриштирувларга таянишини билдирди. АҚШ прокурори Сидҳардҳа Камаражунинг суд ҳайъатига Зарробнинг Эрон АҚШ санкцияларидан бўйин товлаши учун юксак даражадаги фитнага бошчилик қилганини маълум қилди.\nФитнадан яна бир мақсад Эроннинг нефть ва газ сотувидан тушган 1 миллиард долларлик даромадини АҚШ ва глобал банк бозорлари орқали ўтказишга имконият яратиш бўлган.\nЗарробнинг гувоҳлик беришича, у 2011 йил охири ёки 2012 йил бошида Эроннинг ўша пулидан фойдаланмоқчи бўлиб, Туркия ҳукуматига қарашли “Халқбанк”нинг бошқарувчиси билан учрашганда¸ ундан рад жавоби олган. Бунга сабаб бошқарувчининг Зарроб Туркия эстрада юлдузи Эбру Гундешнинг эри сифатида машҳурлиги сабаб бу иш фош бўлиб қолишидан қўрқиши бўлган.\n– Мен ҳар доим омма кўз ўнгида юрган шахс эдим, – деди Зарроб. У Эронда туғилган бўлса-да Туркия ватандошидир.\nЗарробга кўра, Чағлаян билан учрашганида унга банк операциялари енгиллаштириб беришини, аммо эвазига фойдага тенг шерик бўлмоқчи эканини айтган. Чағлаяннинг жами олган улуши 50 миллион доллардан кўп бўлган, дейди Зарроб.\nУ Эроннинг Туркияга сотган нефть ва газидан тушган маблағга олтин сотиб олганини ва ҳаммоллар олтинни жомадонларда Дубайга элтиб бергани, у ерда олтин нақд пулга айирбошланиб, бир сохта компаниянинг ҳисоб рақамига ўтказилганини гапириб берди.\nСўнгра ушбу пул турли банк операциялари, жумладан, АҚШнинг айрим молия муассасалари орқали санкцияларга зид равишда айлантирилиб ҳалолланди, деди у. Айтишича, бу ишда Атилла маслаҳат бериб турган.\nЭрдўғон АҚШ ҳокимият идораларини Чағлаянга нисбатан айблов эълон қилиш тўғрисидаги қарорини “қайта кўриб чиқиш”га даъват қилди. Президент фикрича, собиқ вазир ҳеч бир қонунбузарликка аралашмаган, чунки Туркия ҳеч қачон Эронга қарши санкция жорий қилмаган. Анқара Теҳронни муҳим савдо ҳамкори деб билади.\nЗарроб АҚШ ҳукуматининг асосий гувоҳига айланишидин олдин Ердўғон Қўшма Штатлардан уни қўйиб юборишни қайта-қайта талаб қилган эди. Унинг вазирлари жиноят иши “тўқиб чиқарилгани”ни, Зарроб эса гувоҳлик беришга мажбурлаш учун “гаров”да ушлаб турилганини айтмоқда.